Liste over ordspråk og idiomer

**[[Ordspråk]]** eller **ordtak** er korte, velformulerte og poengterte setninger som på en konkret måte uttrykker livsvisdom, allmenngyldige sannheter, erfaringer, leveregler eller betraktninger av forskjellig slag. Ordspråk kan også inneholde forklaringer av naturfenomener, skikker og seder. Ordspråk har en fast ordlyd som er kjent og blir sitert, for eksempel for å kommentere noe eller for å gi et råd.

**[[Idiom]]** eller **fast ordforbindelse** er et uttrykk eller en vending som ofte er særegen for et språk. Betydningen av et idiom kan ikke utledes direkte fra betydningen av hvert ord som utgjør idiomet. Det er ofte få muligheter til å variere ordbruken og ordrekkefølgen i idiomet, med mindre man varierer for å lage et ordspill.

## Eksempler på ordspråk og idiomer

## A
* ***Akk og ve.*** – Utrop som beskriver bekymring, klage eller sorg. (Akk = Gammelt utrop for beklagelse. Ve = Smerte eller ulykke).
* ***Albue seg frem.*** – Å presse seg frem, oppnå egne fordeler på bekostning av andre.
* ***Alder er ingen ting å skryte av, det får man for ingenting.*** – Alder kommer naturlig.
* ***Aldri så galt at det ikke er godt for noe.*** – En oppfordring til å se lyst på ting, i alle dårlige situasjoner finnes det et element av noe godt.
* ***Alfa og omega.*** – Beskriver en helhet, omfatter alt fra begynnelse til slutt. Alfa er den første bokstaven og omega den siste bokstaven i det greske alfabetet.
* ***[[Alle gode ting er tre]].*** – Å ha tre av noe er praktisk og fører ofte til noe godt. Å gi noe et tredje forsøk fører ofte frem.
* ***Alle monner drar.*** – Betyr at også små bidrag hjelper. (Monner = Munr, norrønt for tilvekst eller forøkelse).
* ***Alle pigger ute.*** – Klar for konfrontasjon, omtrent som et piggsvin, for å beskytte seg selv. På vakt, litt fiendtlig innstilt, ikke vær mottakelig for andre meninger og klar til å beskytte seg mot en oppfattet trussel eller angrep.
* ***Alle tiders.*** – Enestående.
* ***[[Alle veier fører til Rom]].*** – Alle løsningene, midler eller fremgangsmåter, er like gode og vil gi et godt resultat.
* ***Alle vil leve lenge, men ingen vil eldes.*** – Paradoksal om at man ønsker et langt liv, men vil unngå aldring.
* ***Alt har en ende,*** alternativ variant ***Alt har en ende, så nær som pølsa som har to.*** – Også vonde (og gode) tider vil en gang ta slutt. Men det gjelder ikke pølsa som har to ender.
* ***Alt kan kjøpes, bortsett fra tid.*** – Penger er ikke alt.
* ***Alt hva remmer og tøy kan holde.*** – Gjøre noe med maksimal kraft, fart eller innsats. (Remmer og seletøy brukes ved hestekjøring).
* ***Alt til sin tid.*** – Det finnes en riktig tid og plass for alt og ting bør skje når det passer, ikke nødvendigvis når man ønsker det mest.
* ***Angrep er det beste forsvar.*** – I stedet for å vente skal man være proaktiv og handle før en trussel materialiserer seg.
* ***Apostlenes hester.*** – Brukes om når man går til fots. Det kommer av at Bibelens apostler alltid skal ha gått til fots.
* ***Arbeid adler mannen.*** – Man må arbeide for å bli en edlere eller bedre presjon, benyttes ofte som motivasjon. (Adel = Fornemhet eller høy rang). (Tittelen på roman av den svenske forfatteren Marie-Sophie Schwartz, 1859) .
* ***[[Av barn og fulle folk får en høre sannheten]].*** – Barn og fulle folk tenker ikke på hva personene de snakker med vil høre men sier det de mener.
* ***Av og til.*** – Noe som skjer fra tid til annen, men ikke veldig ofte. En sporadisk hendelse.
* ***Av skade blir en klok,*** alternativ variant ***Klok av skade.*** – Man lærer av sine feil.

## B
* ***Bak enhver stor mann står en kvinne.*** – Menns suksess skyldes ofte støtte fra en kvinne.
* ***Bak lukkede dører.*** – Noe skjer i hemmelighet, uten offentlig innsyn.
* ***Bak lås og slå.*** – Noen er fengslet, i fangenskap eller utsatt for frihetsberøvelse.
* ***Bak mål.*** – Bomme totalt, ha fullstendig misforstått eller rotet seg bort på forskjellige måter. 
* ***Bak skyene er himmelen alltid blå.*** – Selv om det kan være mørkt (skyet) så er det alltid muligheter for at ting blir lysere, og at positive ting skjer.
* ***Balansere på en knivsegg.*** – Å befinne seg i en svært risikabel eller kritisk situasjon, der den minste feil kan få store konsekvenser.
* ***Balansere på stram line.*** – Refererer til situasjoner hvor man må være svært forsiktig og nøyaktig for å unngå problemer. Opprettholde balansen i en utfordrende eller usikker situasjon.
* ***Ballen er rund.*** – Alt kan skje, ingenting er sikkert på forhånd, og et resultat kan snus når som helst. Ofte brukt i fotball og sport.
* ***[[Bank i bordet]].*** – Brukes når man omtaler noe positivt eller heldig. Sies samtidig som man fysisk banker på noe av tre. 
* ***Bare blåbær.*** – Det er noe er småtterier, lite å bry seg om eller lett å få til.
* ***Bare den som vandrer, finner nye veier.*** – Den som er villig til å prøve nye ting å gå utenfor sin komfortsonen vil finne nye løsninger og opplevelser.
* ***Barke sammen*** – Havne i en intens krangel, ofte med høylytt diskusjon eller konflikt. To personer eller grupper går verbalt eller fysisk til angrep på hverandre. (Barke = Barki, norrønt for strupe eller hals).
* ***Basunere ut.*** – Kunngjøre eller forkynne noe høyt og tydelig. (Basun = Blåseinstrument som lager kraftig lyd).
* ***Barn av sin tid.*** – Noen som er sterkt preget av, eller reflekterer, de sosiale, kulturelle, og historiske forholdene i sin egen levetid.
* ***Be for sin syke mor.*** – Man ber om noe på andres vegne, når det egentlig er du som ønsker det selv.
* ***Bedre føre var enn etter snar.*** – Vær forsiktig istedenfor å måtte rette opp feilene senere.
* ***Bedre med en god nabo enn en fjern venn.*** – Nære relasjoner er viktigere enn de som er langt borte.
* ***Bedre sent enn aldri.*** – Det betyr at det er bedre å gjøre noe sent, enn å aldri gjøre det i det hele tatt.
* ***Begrave stridsøksen.*** – Slutte fred.
* ***Begynner å surre.*** – Å bli distre og forvirret.
* ***Befinne seg i fritt fall.*** – En situasjon hvor noen eller noe forverres raskt.
* ***[[Belte]] og [[bukseseler]].*** – Overdreven forsiktighet eller ekstra forholdsregler. Dobbel sikring.
* ***Bevæpnet til tennene.*** – Vær godt forberedt og utstyrt til en utfordring eller situasjon.
* ***Bikkje kaldt.*** – Ekstremt kaldt vær, så kaldt at det oppleves som ubehagelig eller bitende.
* ***Bite hode av skammen.*** – Overvinne skamfølelsen og gjøre noe man egentlig synes er pinlig eller vanskelig. Ta en handling de helst ville unngått.
* ***Bite i det sure eplet.*** – Starte å gjøre noe ubehagelig som man må gjøre.
* ***Bite i gresset.*** – Å innrømme at man har tapt eller mislykkes.
* ***Bite tennene sammen og knytte nevene i bukselommen,*** alternativ variant ***Bite tennene sammen.*** – Holde tilbake følelser, spesielt sinne eller frustrasjon, og å undertrykke ønsket om å reagere eller si noe i en utfordrende situasjon.
* ***Blakk som ei kirkerotte,*** alternativ variant ***Fattig som ei kirkerotte.*** – Være svært fattig, helt uten penger. (Kirkerotte henspiller på at rotter i en kirke ikke finner mye å spise).
* ***Blek kopi.*** – Noe som ikke er like bra som originalen.
* ***Bli blåst.*** – Bli lurt, svindlet eller bedratt. Narret eller bløffet.
* ***Bli flådd levende.*** – Bli etter egen mening urettferdig kritisert, utnyttet eller straffet.
* ***Bli ført bak lyset,*** alternativ variant ***Ført bak lyset.*** – Latt seg lure eller narre.
* ***Bli kastet ut på dypt vann.*** – Bli satt i en situasjon som man må jobbe hardt eller kjempe. Svømme eller synke.
* ***Bli kritthvit.*** – Bli helt blek i ansiktet, ofte på grunn av sjokk, redsel, sykdom eller sterk følelsesmessig reaksjon.
* ***Bli rød som en pion.*** – Rødme kraftig i ansiktet, enten fordi man blir flau, skamfull, sjenert eller sint. (Pion = en blomst)
* ***Bli rævkjørt.*** – Uformelt sterkt uttrykk ofte brukt for å beskrive en situasjon hvor noen føler seg urettferdig behandlet, utnyttet eller ydmyket, ofte på en grov eller ekstrem måte.
* ***Bli snytt for konfekten.*** – Gå glipp av eller fratatt noe man hadde forventet. Bli lurt eller mister en godbit.
* ***Bli tatt med buksene nede.*** – Bli overrasket og ydmyket på et uheldig tidspunkt.
* ***Bli tatt med hånden i kakeboksen,*** alternativ variant ***Bli tatt med hånden i kakekrukken.*** – Bli oppdaget mens man gjør noe man ikke burde gjøre.
* ***Bli tatt hånd om.*** – Bli ivaretatt, passet på eller beskyttet.
* ***Bli tatt ved nesen.*** – Bli lurt eller narret.
* ***Bli utbrent.*** – Man er i en tilstand preget av både psykiske og fysiske utmattelse.
* ***Bli varm i trøya.*** – Bli vant til noe eller mer komfortabel i en situasjon. Bli gradvis tryggere eller mer erfaren.
* ***[[Blind høne finner også korn]].*** – Selv om noen er uerfarne eller uvitende, kan de fortsatt være heldige og oppnå suksess en gang i blant. Alle kan ha flaks.
* ***Blod på tann.*** – Få en liten suksess eller oppmuntring som gjør at man får lyst til å oppnå mer.
* ***Blodsbånd.*** – Slektskap mellom personer som er biologisk beslektet. Ikke slektskap ved inngiftet.
* ***Blomsten og bien.*** – Humoristisk betegnelse på seksualundervisning, spesielt til barn.
* ***Bløt på pæra.*** – Humoristisk om en som sløve eller litt dum. Pæra er i dette tilfellet hodet.
* ***Blåse støvet av det.*** – Ta opp igjen eller aktualisere noe gammelt.
* ***Bomba horehus.*** – Humoristisk om at det er rotete og ting ligger strødd overalt.
* ***Borte bra hjemme best.*** – Selv om det kan være fint å reise og oppleve nye steder, er det alltid fint å komme hjem.
* ***Bort i staur og vegger.*** – Noe er fullstendig galt, meningsløst eller absurd. (Staur = Stokk eller påle).
* ***Brake sammen.*** – Havne i konflikt eller slagsmål. Kollidere med et smell. (Barke = Braka, norrønt for høyt brak eller en kraftig lyd).
* ***Brask og bram.*** – Ubeskjeden, støyende, overmodig opptreden. (Brask = Brasch, fra nedertysk for støy, mas eller skrytende opptreden. Bram = Bramma, fra svensk for å gjøre seg viktig, skryte eller larme).
* ***Brenne alle broer.*** – Ende en relasjon på en måte som gjør det vanskelig å reversere.
* ***Brenne et blått lys.*** – Det nærmer seg slutten for noe eller noen. (Blått lys = Nålys, et blålig lys som ble sett som et varsel om død, det har også vært knyttet til St. Elms ild, et naturlig fenomen der blått lys kan oppstå på spisse gjenstander under tordenvær).
* ***Brenne for noe.*** – Ha en sterk lidenskap eller entusiasme for noe.
* ***Brenne sitt lys i begge ender.*** – Leve et intenst liv, slite seg ut, ha for mange forpliktelser. En personer som presser seg for mye, enten ved arbeid, sosialt liv eller annet.
* ***Brent barn skyr ilden.*** – Negative opplevelser gjør at man senere unnviker dem.
* ***Brette opp ermene.*** – Gjøre seg klar for en oppgave, ofte stor eller tung. Ta fatt på noe.
* ***Bringe til torgs.*** – Legge noe fram offentlig, ta noe opp til diskusjon.
* ***Bruke penger som fulle sjøfolk.*** – Humoristisk om folk som shopper ukritisk, eller bruker mye penger på noe unødvendig. I nyere tid har enkelte reagert og kalt det hets mot en yrkesgruppe.
* ***Bruke penger som gress.*** – Bruke svært mye penger raskt.
* ***[[Brød og sirkus]].*** – Beskriver hvordan makthavere kan holde folket fornøyd ved å gi dem mat og underholdning, i stedet for å la dem engasjere seg i viktige samfunnsspørsmål.
* ***Bukke under,*** alternativ variant ***Dukke under.*** – Ikke klarer å stå imot press, motgang eller utfordringer.
* ***Bygge et luftslott.*** – Ha store, men urealistiske planer eller å drømme om noe som ikke lar seg gjennomføre. En fantasi eller illusjon som virker flotte, men som mangler et fornuftig grunnlag.
* ***Bygge bro,*** alternativ variant ***Bygge broer i stedet for murer.*** – Skape forbindelse eller forståelse mellom to parter, ideer eller grupper som tidligere var adskilt eller i konflikt. Brukes ofte om diplomati, samarbeid eller forsoning, og representerer handlingen med å overkomme barrierer og etablere dialog.

## C
* ***[[Columbi egg]].*** – Noe virker uløselig men når det er løst er det egentlig en ganske enkel sak.

## D
* ***Dann og vann.*** – Noe som skjer noen ganger, iblant, sporadisk eller fra tid til annen. (Dann = Dann, fra tysk for da, så eller deretter. Vann = Wann, fra tysk for når).
* ***Dans på roser.*** – Lett eller enkelt oppgave.
* ***[[Danse etter ens pipe]].*** – Gjøre som en annen vil i stort og smått.
* ***Danse på noens grav.*** – Å glede seg over noens bortgang, elendighet eller fiasko. Skadefryd.
* ***Danse rundt [[gullkalven]],*** alternativ variant ***Danse om gullkalven.*** – Være ekstremt opptatt av materiell velstand og dyrking av Mammon.
* ***Dau som en sild,*** alternativ variant ***Død som en sild.*** – Humoristisk om noe som er fullstendig uten liv eller aktivitet.
* ***De gamle er eldst.*** – Brukes ofte når eldre mennesker overgår yngre.
* ***De gærne har det godt''','' alternativ variant ***De gale har det godt.*** – Man bryr seg ikke om normer eller forventninger, gjør ting på utradisjonelle eller sprø måter.
* ***De små grå.*** – Bruke hjernecellene, altså å tenke, bruke hodet, løse problemer.
* ***Den blir ikke vis som ikke er nysgjerrig.*** – Nysgjerrighet er en viktig egenskap for å oppnå visdom og kunnskap.
* ***Den drukner ei som henges skal.*** – Hvis man slipper unna en ubehagelig hendelse er det sikkert fordi man vil havne i en annen ubehagelig hendelse.
* ***Den enes død den andres brød.*** – En ulykke for noen kan føre til lykke for andre.
* ***Den nakne sannhet.*** – En utilslørt sannhet eller virkelighet.
* ***Den nye vinen.*** – Nye krefter, nye ideer eller en ny generasjon som kommer inn og fornyer noe, ofte mer radikale, energiske eller entusiasme enn de som var før. Stammer fra flere steder i [[Det nye testamentet]] (Matteus 9,17), (Markus 2,22), (Lukas 5,37–39).
* ***Den vet best hvor skoen trykker, som har den på.*** – Brukerne eller de som føler ubehaget forstår best hvordan det bør være, og det er vanskelig å forstå andres lidelse.
* ***Den sjette sans.*** – Intuisjon, forutanelse eller en følelse av noe som kommer til å skje.
* ***Den som elsker sin sønn, tukter ham,*** alternativ variant ***Den man elsker tukter man.*** – Betyr at om man virkelig bryr seg om sitt barn vil man veilede og korrigere barnet. Fra Salomos ordspråk i Bibelen.
* ***Den som er med på leken, må tåle steken.*** – Er man med på noe må man også finne seg i eventuelle ubehageligheter som følger med. (Steken = sterk varme eller sviing).
* ***Den som graver en grav for andre, faller selv i den.*** – Prøver man å skade noen fysisk eller på andre måter, kan man ende opp med å skade deg selv. Fra [[Salomos ordspråk]] 26:27, [[Forkynneren]] 10:8, [[Salmenes bok]] 7:16.
* ***Den som griper til sverd, skal falle for sverd.*** – Fra Evangeliet etter Matteus.
* ***Den som intet våger, intet vinner.*** – Satser man ikke kan man heller ikke vinne.
* ***Den som ler sist, ler best.*** – Det er ikke hvordan det går under veis men sluttresultatet som betyr noe.
* ***Den som leter, han finner.*** – Oppmuntring til utholdenhet og tålmodighet, og understreker viktigheten av ikke å gi opp når man søker etter noe, enten det er informasjon, en løsning på et problem, eller en fysisk gjenstand. Fra [[Evangeliet etter Lukas|Lukasevangeliet]] 11:10.
* ***Den som sover synder ikke.*** – Når man sover gjøre man ikke noe galt eller begår noen synder. Legger man seg til å sove gjør man ikke noe galt.
* ***Den som tier, samtykker.*** – Dersom man ikke sier noe eller protesterer vil det tolkes som at man er enig og man gir sin godkjenning.
* ***Den som venter på noe godt, venter ikke forgjeves.*** – Er man tålmodig og venter vil man til slutt få belønning. Tålmodighet lønner seg.
* ***Den stygge andungen.*** – En oversett person som til slutt blir beundret. Fra [[H.C. Andersen]]s eventyr ''[[Den stygge andungen]]''.
* ***Den tid, den sorg,*** alternativ variant ***Den dag, den sorg.*** – Man skal ikke bekymre seg før det skjer, den dagen kommer.
* ***Den yngre garde.*** – En gruppe yngre mennesker som er i ferd med å overta eller utfordre posisjonene til en eldre generasjon innen et bestemt felt eller område.
* ***Der det er hjerterom, er det husrom.*** – Gjestfrihet og godhet gir alltid plass til flere.
* ***Der hunden ligger begravet.*** – Finne ut hvor problemet egentlig ligger, eller for å oppdage den virkelige årsaken til et problem eller en situasjon.
* ***Derom strides de lærde.*** – Eksperter eller fagfolk er uenige om et tema. (Derom = Om det. Stride = Kjempe. Lærde = Eksperter eller fagfolk).
* ***Det beste er det godes verste fiende.*** – Betyr at insistering på perfeksjon ofte hindrer implementering av gode forbedringer.
* ***Det ble håndgemeng.*** – Det eskalerte til fysisk slåssing eller kamp. (Håndgemeng = Slagsmål eller basketak).
* ***Det dunkelt sagte er det dunkelt tenkte.*** – Man pakker det man sier inn i mange vanskelige eller uspesifikke ord når man ikke forstår hva man snakker om eller ikke ønsker å fortelle alt. (Dunkel = Mørk, uklar eller utydelig).
* ***Det er aldri for sent å snu.*** – Det er alltid mulig å endre retning eller starte på nytt, uansett hvor langt man har kommet. Det er en oppmuntring til å ta en modige beslutninger og gjøre nødvendige endringer.
* ***Det er bedre å hoppe i det enn å krype i det.*** – Det er bedre å starte med en gang en å vente å grue seg. Møte en utfordring eller ta en sjanse i stedet for å nøle eller vegre seg.
* ***Det er bedre å være føre var enn etter snar.*** – Det er bedre å være forsiktig enn å angre etterpå.
* ***Det er den late som sliter seg i hjel.*** – For eksempel om man bærer alt på en gang istedenfor å gå to ganger eller tar en dårlig snarvei istedenfor å gå på den vanlige veien.
* ***Det er dyrt å være fattig.*** – Har man dårlig økonomi må man ta avgjørelser som på lengre sikt er dårlige økonomisk.
* ***Det er flere flekkete hunder enn prestens.*** – Det er ikke alltid det første man tror er rett eller den eneste muligheten, men det kan være flere. Det kan være mange som har de samme egenskapene eller problemene.
* ***Det er helt kokkelimonke.*** – Totalt tøys, tull eller oppspinn. En helt usannsynlig eller latterlig påstand, forklaring eller situasjon.
* ***Det er håp i hengende snøre.*** – Er fiskesnøre ute er det fremdeles mulig å få fisk. Det er fortsatt håp.
* ***Det er ikke gull alt som glimrer.*** – Ting som ser verdifulle ut behøver ikke være det.
* ***Det er ikke lett, sa kjerringa. Hu stekte frosk i vaffeljernet.*** – ?
* ***Det er kommet for å bli.*** – Vil fortsette å eksistere, har etablert seg.
* ***Det er langt fram, sa kjerringa og så seg tilbake.*** – Man er kommet et stykke på vei men mye arbeid som gjenstår.
* ***Det er på høy tid.*** – Noe burde ha skjedd for lenge siden, eller at det er på tide å handle før det blir for sent.
* ***Det er menneskelig å feile,*** alternativ variant ***Det er menneskelig å feile, men djevelsk å gjenta sine feil.*** – Ingen er perfekte, men man må lære av sine feil. (Alternativet med å gjenta sine feil er av filosofen [[Seneca den yngre]]).
* ***Det er vanskelig å lære en gammel hund nye triks.*** – Det er vanskelig å endre etablerte vaner.
* ***Det flasker seg.*** – Det ordner seg.
* ***Det gikk ei kule varmt.*** – En opphetet situasjon eller en konfrontasjon med høy temperatur.
* ***Det gikk som så.*** – Det gikk ikke så bra
* ***Det går ad undas.*** – Går veldig galt eller mislykkes totalt. Fra [[latin]] "til bølgene".
* ***Det går sin gang.*** – Ingenting utenom det vanlige skjer.
* ***Det går troll i ord.*** – Utsagn som blir til virkelighet.
* ***Det hvite ut av øyet.*** – Noe er veldig dyrt.
* ***Det kan du skrive under på,*** alternativ variant ***Det kan du skrive opp.*** – Helt sikkert eller absolutt sant.
* ***Det kan du ta gift på.*** – Noe er helt sikkert og kan stoles på. Så sikker at man kunne satse livet på det.
* ***Det kan du tro.*** – Det tror jeg ikke på.
* ***Det kommer ikke på tale.*** – Helt uaktuelt.
* ***Det man ikke vet, har man ikke vondt av.*** – Er man ikke er klar over noe, er man ikke bekymret for det.
* ***Det må du lenger ut på landet med.*** – Det du sier, tror jeg ikke på.
* ***Det offentlige rommet.*** – Debatt eller ordskifte som utspiller seg i offentlighet.
* ***Det skulle bare mangle.*** – Noe er sagt eller gjort med glede eller som en selvfølge. Det ville ikke vært fornuftig å ikke gjøre det.
* ***Det skurer og går.*** – Noe fortsetter å fungere, men ikke helt perfekt. (Skurer = Schuren, fra [[middelnedertysk]]e for å gnisse eller gli tungt).
* ***Det snør kattunger.*** – Det snør store snøfiller.
* ***Det som ikke dreper, gjør deg sterkere.*** – Motgang gjør deg mer motstandsdyktig.
* ***Det springende punktet.*** – Det avgjørende eller kritiske momentet i en situasjon eller diskusjon. Avgjør utfallet.
* ***Det står og faller med han/henne/den/det.*** – Er helt avhengig av en person eller noe for å lykkes, går det bra.
* ***Det tar votter og vinter.*** – Humoristisk om at noe tar lang tid.
* ***Det var dråpen som fikk begeret til å flyte over.*** – En liten hendelse eller handling var den siste i en rekke av hendelser som til slutt førte til en reaksjon eller konsekvens.
* ***Det vete fåglarna.*** – Jeg vet ikke eller det er meget usikkert. Egentlig et svensk idiom som også brukes i Norge.
* er et svensk idiom som betyr Det brukes ofte når man ikke har et klart svar eller når noe er uklart.
* ***Ditt og datt.*** – Det ene eller det andre. Ting man ikke kan spesifiserer nærmere. Opprinnelig fra [[nedertysk]] "dit un dat".
* ***Dra det tyngste lasset.*** – Gjøre den største delen av arbeidet eller bære den tyngste byrden eller ansvaret i en situasjon.
* ***Dra ditt pepperen gror.*** – Å ønske at noen skall forsvinne. Ofte med en negativ eller irritert undertone. (Sterkt uttrykk, men mildere enn å dra til helvete). Gammelt idiom, fra 1700-tallet, som refererte til et fjerntliggende land hvor pepper dyrkes.
* ***Dra i gang.*** – Begynne.
* ***Dra på smilebåndet.*** – Smile.
* ***Dra seg tilbake,*** alternativ variant ***Trekke seg tilbake.*** – Frivillig forlate en posisjon, rolle, situasjon eller sosiale aktivitet. Gå av med pensjon.
* ***Dra sin vei.*** – Reise bort.
* ***Dra sitt siste sukk.*** – Dø.
* ***Dra tømmerstokker.*** – Snorke kraftig.
* ***Dra ut tiden.*** – Forsinke eller forlenge en prosess unødvendig.
* ***Dra veksel på noe.*** – Ha fordel av noe eller tjene på det. (Veksel = Vaksa, [[Norrøn|norrøne]] for vokse eller øke).
* ***Drite på draget,*** alternativ variant ***Drite på leggen*** eller ***Drite seg ut.*** – Dumme seg ut eller gjøre en stor tabbe. Draget finner man på en [[slede]] eller [[kjerre]], som hesten kunne være uheldig å drite på.
* ***Drive dank.*** – Ikke arbeide eller å gjøre noe nyttig. (Dank = Lediggang).
* ***Drive noen til vanvidd.*** – Irritere eller plage noen i ekstrem grad, ofte til det punktet hvor de mister tålmodigheten eller blir helt frustrerte. (Vanvidd = Mangel på fornuft eller ekstrem irrasjonalitet).
* ***Dråpen som får begeret til å renne over.*** – En liten hendelse som i tillegg til tidligere hendelser utløser noe større. Når man ikke har tålmodighet lenger.
* ***Du store kineser.*** – Uttrykker stor overraskelse eller forbauselse. Noe uventet, eksotisk eller imponerende.
* ***Dukke opp.*** – Plutselig komme til syne eller vise seg.
* ***Dukke opp som paddehatter.*** – Noe som vokser eller dukker opp raskt og plutselig, ofte på flere steder.
* ***Dukke opp som troll av eske.*** – Plutselig og uventet dukke opp.
* ***Dukke under,*** alternativ variant ***Bukke under.*** – Ikke klarer å stå imot press, motgang eller utfordringer.
* ***Dum som en gås,*** alternativ variant ***Dum som en stut*** eller ***Dum som et brød*** – Humoristisk om å være veldig dum eller uvitende.
* ***Dø av latter.*** – Noe er så morsomt at man ler ukontrollert og intenst.
* ***Dørstokkmila er alltid lengst.*** – Å begynne er alltid verst.

== E ==
* ***Ei skikkelig rotbløyte.*** – En skikkelig kraftig regnskur. Alternativ betydning er en hendelse eller sammenkomst hvor det blir drukket mye alkohol.
* ***Elefanten i rommet.*** – Den åpenbare sannhet eller et stort problem som alle vet om, men som ingen ønsker å snakke om.
* ***Ellevte time.*** – I siste liten, nesten for sent, men likevel tidsnok.
* ***En bakmann.*** – Bakmann er en person som står bak og bestemmer, en stråmanns oppdragsgiver.
* ***En bitter pille å svelge.*** – Noe som er vanskelig å akseptere eller tåle, ofte på grunn av skuffelse eller ubehag.
* ***En blåmandag.*** – En dag som er preget av skuffelse, ubehag eller dårlig humør.
* ***En dråpe i havet.*** – En ubetydelig mengde.
* ***En dåre kan spørre mer enn ti vise kan svare.*** – En som ikke er så klok kan stille mange spørsmål som selv de klokeste ikke kan svare på. (Dåre = En tåpelig eller uforstandig person. Vis = En klok eller kunnskapsrik person).
* ***En flisespikker.*** – En person som henger seg opp i uvesentlige småting. Herav ordene ''flisespikkeri'' og ''flisespikking''.
* ***En fløtepus,*** alternativ variant ***En ekte fløtepus.*** – Gammelmodig humoristisk uttrykk som beskriver en mann som er ekstra sjarmerende, veltalende og ofte litt selvopptatt. "Glatt" og flink til å smigre.
* ***En fremmed fugl.*** – Noen som skiller seg ut i en gruppe.
* ***En fugl hvisket meg i øret.*** – Man har hørt et rykte. Fra Forkynneren 10:20.
* ***En fugl i hånden er bedre enn ti på taket.*** – Det er bedre med en liten sikker fordel eller gevinst nå enn en potensiell større på et senere tidspunkt.
* ***En gammel gris.*** – En eldre mann som legger an på unge jenter.
* ***En gang for alle.*** – Definitiv.
* ***En glad laks.*** – En person som altid er blid og i godt humør.
* ***En god latter forlenger livet.*** – Latter har en positiv effekt på helsen.
* ***En god tale er alltid kort.*** –
* ***En god venn er gull verdt.*** –
* ***En grønnskolling.*** – Uerfaren eller nybegynner innen et felt. Noen som mangler erfaring, innsikt eller kunnskap. Finnes på andre språk som engelsk ''He's just a greenhorn''.
* ***En hvit løyn.*** – En liten, uskyldig løgn som fortelles for å unngå å såre noen eller for å unngå små problemer. Harmløs løgn med gode intensjoner.
* ***En kamp mot vindmøller,*** alternativ variant ***Kjempe mot vindmøller.*** – Å kjempe mot innbilte motstandere og problemene.
* ***En kan ikke sette bukken til å passe havresekken,*** alternativ variant ***La bukken passe havresekken.*** – Ikke la noen få en ansvarsfull oppgave eller stilling, hvor personen kan skaffe seg selv personlige goder, utbytte eller fortjeneste.
* ***En klamp om foten.*** – Noe som hemmer deg, tynger deg ned, eller gjør det vanskelig. En byrde, et hinder eller et gammelt problem.
* ***En krone spart er en krone tjent.*** – Det er like viktig å spare en krone som å tjene en krone.
* ***En luring.*** – En smart, utspekulert eller listig person. Kan brukes både positivt og negativt.
* ***En løs kanon.*** – En person som er uforutsigbar, og som kan forårsake problemer eller skade på grunn av sine handlinger eller ord.
* ***En menneskealder.*** – Tidsrommet mellom to generasjoner, det vil si omtrent 30–33 år.
* ***En moroklump.*** – Gammelmodig beskrivelse av en person som gjør spillopper, holder moro og gjøgler.
* ***En ond sirkel.*** – Ugunstig situasjon som risikerer å forverre seg og er vanskelig å komme ut av.
* ***En prat under fire øyne.*** – En privat samtale.
* ***En rabagast.*** – En frekk, freidig, ubekymret villstyring.
* ***En rimsmed.*** – En poet eller dikter som er flink til å lage rim.
* ***En rød tråd.*** – Gjennomgående tema, felles element som binder sammen ulike deler av en historie, et prosjekt, en diskusjon eller lignende.
* ***En røverhistorie.*** – En historie som er utrolig, overdrevet eller kanskje ikke helt sannferdig.
* ***En saga blott.*** – Noe tilhører fortiden og snart ikke finnes lenger. (Saga kommer fra [[Norrønt (språk)|norrønt]] for fortelling eller historie. Blott kommer fra [[nedertysk]] for bare eller ikke mer enn).
* ***En skal ikke kaste stein når en sitter i glasshus.*** – Man skal ikke kritisere andre for ting man gjør selv.
* ***En skal ikke skue hunden på hårene.*** – Man skal ikke bedømme noe eller noen etter det første umiddelbare inntrykket.
* ***En skal tidlig krøkes den som god krok skal bli,*** alternativ variant ***Den må tidlig krøkes som god krok skal bli.*** – Man trenger allerede i ung alder lærdom og erfaring, som av og til kan være smertefull, for å modnes som menneske.
* ***En skrue løs.*** – Humoristisk utsagn om at noen som virker å være litt merkelige, dumme eller unormale.
* ***En skrytepave.*** – En person som fremheve seg selv, sine eiendeler eller sine prestasjoner på en overdrevet måte. Humoristisk mild kritikk. Pave brukt som et spøkefullt etterledd for å forsterke et ord.
* ***En skøyer,*** alternativ variant ***En skøyerpave*** – En person som er litt rampete på en godmodig måte. Pave brukt som et spøkefullt etterledd for å forsterke et ord.
* ***En skøyerstrek.*** – En rampete men uskyldig handling eller spøk.
* ***En slik og ingenting.*** – Svært lite, nesten ingenting, ofte brukt om pris eller mengde.
* ***En spilloppmaker.*** – Gammelmodig beskrivelse av en person som gjør spillopper, altså skøyerstreker, en skøyerfant og gjøgler.
* ***En spøkefugl.*** – En som liker å tulle og spøke.
* ***En stein i skoen.*** – Vedvarende ubehagelig eller irriterende.
* ***En stråmann.*** – Stråmann er frontfigur eller mellommann for å skjule den egentlige partens identitet (bakmannen) og intensjoner.
* ***En svale gir ingen sommer.*** – Et enslig eksempel kan ikke gis avgjørende betydning. [[Aristoteles]], Den nikomakiske etikk.
* ***En syretest,*** alternativ variant ***En skikkelig syretest.*** – En situasjon som viser om noe virkelig holder mål, fungerer eller tåler press.
* ***En time på øye,*** alternativ variant ***En time eller øre.*** – Å sove litt.
* ***En torn i øyet,*** alternativ variant ***En torn i siden.*** – Ekstremt irriterende eller plagsomt. Fra [[bibelen]], torner i deres øyne og spyd i deres sider (4. [[Mosebøkene|Mosebok]] 33:55).
* ***En ulykke kommer sjelden alene.*** – Når noe går galt, kan enda flere ting gå galt.
* ***En vakker dag.*** – Noen gang, når man minst aner det.
* ***En venn i nøden er en venn for livet.*** – Ekte venner viser seg i vanskelige tider.
* ***Enhver er sin egen lykkes smed.*** – Hver person har hovedansvaret for sin egen lykke. [[Appius Claudius Caecus]] fra Sallust Ad Caesarem Senem de Re Publica Oratio ch. 1, 2 §.
* ***Enn så lenge.*** – Til nå eller hittil.
* ***Ens akilleshæl.*** – Svakhet eller sårbare punkt. Det svake punktet hos en presjon, gjenstand eller prosjekt.
* ***Ensom ulv.*** – En person som opererer på egen hånd og ikke i samarbeid med andre, som holder seg for seg selv og ikke oppfører seg som andre.
* ***Enten-eller.*** – To klare alternativer. En klar beslutning.
* ***Eplet faller ikke langt fra stammen.*** – Barn ligner på sine foreldre i oppførsel eller utseende.
* ***Et bikkjeslagsmål.*** – Voldsom kaotisk krangel eller konflikt. (Bikkje = hund)
* ***Et bikkjevær.*** – Ekstremt dårlig vær, ofte med kraftig regn, vind, snø eller kulde. Et vær hvor kun [[Tamhund|bikkjene]] går ut. (Bikkje = hund)
* ***Et etterslep.*** – Opphopning av noe som har blitt utsatt eller forsinket over tid. Ligge på etterskudd eller å være kommet i bakleksa.
* ***Et flikkverk,*** alternativ variant ***Et lappverk.*** – Et arbeid eller verk som mangler plan, helhet og grundighet.
* ***Et kostebinneri.*** – Oppgave som egentlig ikke gir noe resultat, unødvendig eller ineffektiv aktivitet.
* ***Et et lurveleven.*** – Bråk, uro, høylytt eller kaos av lyd.
* ***Et mageplask.*** En situasjon som totalt mislykkes, på en veldig synlig og pinlig måte.
* ***Et skippertak.*** – Et krafttak. En sterk og kortvarig kraftanstrengelse.
* ***Et skår i gleden.*** – Noe som ødelegger eller demper en ellers positiv opplevelse.
* ***Et strå vassere.*** – Være litt bedre eller litt skarpere enn noe annet.
* ***Et ubeskrevet blad.*** – En person eller en situasjon som er ukjent eller uprøvd. (Fra [[latin]], tabula rasa som betyr blank [[tavle]]).
* ***Ett fett.*** – Resultatet vil være det samme.
* ***Etter den søte kløe kommer den sure svie.*** – Bruker man penger på noe man egentlig ikke har råd til må man svi for det senere.
* ***Etter regn kommer sol.*** – Selv om det kan være mørkt (regn) så er det alltid muligheter for at ting blir lysere, og at positive ting skjer. (Tilsvarer ordspråket ''Bak skyene er himmelen alltid blå).''
* ***Etterpå veit alle mann råd.*** – Det er lett å være etterpåklok.
* ***Even beinlaus.*** – Er et folkelig navn på vinden og benyttes for eksempel hvis en dør slår igjen av vind eller trekk.

== F ==
* ***Falle i god jord.*** – Mottatt med interesse eller takknemlighet. Fra Matteus 13:8.
* ***Falle i staver.*** – Gammelmodig uttrykk for å bli helt oppslukt eller fascinert av noe eller noen, eller bare stirrer tomt ut i lufta.
* ***Falle for eget grep.*** – Bli offer for sine egne handlinger eller planer, ofte på en måte som vender seg tilbake mot en selv.
* ***Falle mellom to stoler.*** – Det passer ikke inn i noen av kategoriene. Eller også brukt om at man havner i en vanskelig situasjon fordi man ikke passer inn i noen av alternativene.
* ***Fare med løgn.*** – Fortelle usannheter. (Fare = Fara, fra [[Norrønt (språk)|norrønt]] for å bevege seg eller dra).
* ***Fare på ferde.*** – Noe truende eller risikabelt er i gang. (Ferde = Ferð, fra [[Norrønt (språk)|norrønt]] reise eller bevegelse).
* ***Fattig blir den som er lat i sitt arbeid, men flittige hender gjør rik.*** – Fra ''[[Salomos ordspråk]].''
* ***Fattigmanns trøst.*** – Noe lite som gir glede i en vanskelig situasjon.
* ***Feie for egen dør.*** – Passe på sine egne saker.
* ***Feie under teppe.*** – Prøve å skjule noe.
* ***Femte hjul på vogna.*** – I veien eller overflødig.
* ***Ferdig snakka.*** – Det er ikke mer å si om saken. Diskusjonen er avsluttet.
* ***Fingrene av fatet,*** alternativ variant ***Holde fingrene av fatet.*** – La være å blande seg inn i noe eller ikke ta noe som ikke tilhører en selv.
* ***Finne seg i.*** – Godta noe motvillig, resignere. Aksepterer en situasjon, selv om man kanskje ikke liker den.
* ***Fisk på land.*** – En person som er ute av sitt element.
* ***Fjær i hatten.*** – Anerkjennelse eller prestasjon som man kan være stolt av.
* ***Flaks i uflaks.*** – Noe positivt skjer i en ellers dårlig situasjon.
* ***Flittig som en maur.*** – Jobber hardt og klager lite.
* ***Fly forbanna.*** – Fly betyr veldig og har en forsterkende betydning.
* ***Flyter med strømmen.*** – En del av mengden, uten å skille seg ut, å være anonym, ordinær eller uprofilert.
* ***Folk og fe.*** – Alle og alt.
* ***For en skrue,*** alternativ variant ***For en underlig skrue.*** – Skiller seg ut på en eller annen metode.
* ***For en slikk og ingenting.*** – En ubetydelig mengde.
* ***For fulle mugger.*** – Gjøre noe for fullt, med toppfart eller med all sin kraft. (Mugge = Mugg, trolig fra [[svensk]] for [[toalett]]. Mugg hentet fra [[Skipsfart|sjøfart]] der mugg refererte til [[Latrine|latrinkar]] som ble fylt av bølgene når skipet seilte i full fart).
* ***Forene krefter.*** – Å samarbeide for å oppnå et felles mål.
* ***Forstår ikke bæret.*** – Man forstår ikke noe i det hele tatt.
* ***Fortere enn svint.*** – Noe skal utføres veldig raskt.
* ***Fra asken til ilden.*** – Fra vondt til verre.
* ***Fram og tilbake er like langt.*** –
* ***Fraskrive seg.*** – Gi avkall på eller frasier seg ansvar, rettigheter eller eiendeler.
* ***Frie tøyler.*** – Ha full handlefrihet eller fritt spillerom. ([[Tøyler]] er hesteutstyr, remmer festet til et bissel som brukes til å styre med).
* ***Friskt i minne.*** – Noe er nylig husket på.
* ***Fryd og gammen.*** – Glede og fornøyelse. (Fryd = Frøðr, fra gammelnorsk for glede, lykke eller tilfredshet. Gammen = Gaman, fra norrønt for moro, glede eller fornøyelse).
* ***Full pupp.*** – Full styrke, full fart, fult tykk.
* ***Full rulle.*** – Full fart, høy aktivitet eller intensitet. (Rulle = Roueler, fra [[gammelfransk]] for å bevege seg rundt eller trille).
* ***Full som ei alke.*** – Å være svært beruset. (En [[alke]] er en sjøfugl, med ustødig og klønete gange).
* ***Full som en dupp.*** – Å være svært beruset. (En [[dupp]] er et [[fiskeredskap]] som dupper opp og ned på vannet).
* ***Fyre for kråka.*** – Slippe ut varmen. Fyre opp et rom eller en bygning, men varmen forsvinner ut og bare kommer kråkene til gode.
* ***Fytti grisen.*** – En mild ed, når noe er overraskelse, forferdelse eller avsky.
* ***Fytte katta.*** – En mild ed, når noe er overraskelse, forferdelse eller avsky.
* ***Fytti rakkeren.*** – En mild ed, når noe er overraskelse, forferdelse eller avsky.
* ***Født med sølvskje i munnen.*** – Man er født i en rik familie, har fått en god start på livet eller er en heldig person.
* ***Føle seg molefonken.*** – Være trist, nedstemt, nedtrykt eller deprimerte.
* ***Før eller siden.*** – På et eller annet tidspunkt i fremtiden.
* ***Føre var.*** – Være forberedt og på vakt. [[Føre-var-prinsippet]].
* ***Første og beste.*** – Velge det første alternativet som dukker opp,
* ***Først og sist.*** – Understreke det viktigste eller mest grunnleggende i en situasjon.
* ***Førstemann til mølla får først malt.*** – Den som kommer først får først. Eventuelt den som melder seg først, får velge først av et begrenset tilbud.
* ***Få bakoversveis.*** – Noe gjør så sterkt inntrykk at det kjennes som om håret blir blåst bakover.
* ***Få bukt med.*** – Få kontroll over noe eller overvinne noe.
* ofte en utfordring eller et problem.
* ***Få det på hjernen.*** – Ikke klare å slutte å tenke på noe, på en repeterende eller nesten besettende måte. Det kan være en sang, ide eller situasjoner.
* ***Få en karamell.*** – Få en ubehagelig overraskelse, et slag, en ørefik eller [[elektrisk støt]].
* ***Få en lærepenge,*** alternativ variant ***Få en dyr lærepenge.*** – Få en erfaring som gjør at man ikke gjentar samme feil.
* ***Få en midt i fleisen.*** – Få en stor negativ overraskelse.
* ***Få en reprimande.*** – Få sterk kritikk, kjeft eller overhaling, ofte på en irettesettende måte.
* ***Få en skjennepreken.*** – Få en irettesatte eller direkte kritikk.
* ***Få en skyllebøtte.*** – Få kraftig kritikk eller kjeftet, ofte på en intens og direkte måte. (Skyller = matavfall).
* ***Få fyken.*** – Å bli sparket eller oppsagt fra en jobb. Også brukt om å bli kastet ut eller avvist. 
* ***Få grønt lys.*** – Få klarsignal, tillatelse eller godkjenning til å sette i gang med noe.
* ***Få helt hetta.*** – Få panikk.
* ***Få huden full.*** – Få sterk kritikk, kjeft eller overhaling, ofte på en irettesettende måte.
* ***Få jernteppe.*** – Glemme det man har tenkt å si, eller det man egentlig vet.
* ***Få kjeft.*** – Få kritikk, ofte på en direkte måte.
* ***Få lang nese.*** – Humoristisk om å føle seg lurt, skuffet eller dum fordi noe ikke gikk som forventet. Det har en humoristisk undertone, som når man har gjort seg store forhåpninger, men ender opp med å bli skuffet.
* ***Få livet snudd opp ned***, alternativ variant ***Få livet snudd på hode***. – En situasjon der alt forandrer seg brått og dramatisk, ofte på en måte som gjør at livet ikke lenger ligner det det var før.
* ***Få luft under vingene.*** – Få frihet til å bruke sine evner.
* ***Få med seg,*** alternativ variant ***Fikk med seg.*** – Mentalt: Oppfattet, forstå eller huske informasjon. Fysisk: Ta med seg noe.
* ***Få noen på nakken.*** – Få kjeft for noe eller at noen følger nøye med i hva man bedriver etter at man har gjort noe galt i deres øyne.
* ***Få opp farten.*** – Øke tempoet, gjøre noe raskere.
* ***Få pepper.*** – Blir sterkt irettesatt eller får kritikk.
* ***Få på pukkelen.*** – Få skjenn, kritikk eller en form for straff. Opprinnelig en fysisk byrde. (Pukkel = Puckel, fra [[nedertysk]] for utvekst på ryggen).
* ***Få så hatten passer.*** – Få sterk kritikk eller kjeft.
* ***Få ut fingeren.*** – Slutte å somle og sette i gang.
* ***Få vann på mølla.*** – Bli ivrig. Få mer energi som trengs for å fortsette eller intensivere en aktivitet eller prosess.
* ***Få øye på.*** – Oppdage noe eller å se noe.
* ***Fårete glis.*** – Virke litt dumt, flaut eller ubehjelpelig. Et usikkert, naivt eller noe pinlig smil. (Får = Sau, et snilt, men litt dumt dyr).

== G ==
* ***Gale hunder får revet skinn.*** – Oppfører man seg hensynsløst eller tar unødvendige risikoer vil man ofte skade seg selv.
* ***Gamle-Erik.*** – Folkelig navn på den onde, [[djevel]]en eller [[satan]].
* ***Gamle trakter.*** – Steder eller områder hvor man har vært mye eller bod tidligere.
* ***Gammel kjærlighet ruster ikke.*** –
* ***Gammel og grå.*** – Noen eller noe har blitt eldre.
* ***Gammel vane er vond å vende.*** – Det er vanskelig å forandre på innarbeidede dårlige vaner.
* ***Gi aldri opp.*** – Uansett hvor vanskelig det er, fortsett å prøve.
* ***Gi blaffen,*** alternativ variant ***Gi blanke blaffen.*** – Ikke bry seg om eller ta hensyn til noe. (Blaffen er muligens en mer dannet utgave av ''Blanke faen).''
* ***Gi en god dag i noe.*** – Ikke bry seg. (Fra gammelt av en høflig hilsen, senere utviklet seg til en ironisk betydning).
* ***Gi etter.*** – Føye seg, vike eller miste motstandskraft.
* ***Gi jernet.*** – Sette inn alle krefter. Trå til.
* ***Gi katten i.*** – Ikke bry seg om det.
* ***Gi noen på båten.*** – La noe gå eller slippe taket.
* ***Gi opp.*** – Resignere, miste håpet, ikke lenger se en løsning eller mulighet til å fortsette.
* ***Gi opp ånden.*** – Dø.
* ***Gi seg.*** – Slutte, trekke seg tilbake eller overgi seg.
* ***Gi svar på tiltale.*** – Svare skarpt eller gi en passende respons på en utfordring, kritikk eller angrep.
* ***Gi til kjenne.*** – Uttrykke en menig, avsløre eller å gjøre noe kjent.
* ***Gikk litt fort i svingene.*** – Noe ble gjort for raskt, uten tilstrekkelig omtanke eller presisjon. 
* ***Gire opp.*** – Øke tempoet, intensiteten eller innsatsen i en aktivitet eller situasjon.
* ***Gjort er gjort, og spist er spist.*** – Det er ingen vits i å angre på noe som ikke kan endres.
* ***Gjøre en fjær til fem høns.*** – Overdrive eller gjøre noe mye større eller viktigere enn det egentlig er.
* ***Gjøre et godt inntrykk.*** – Andre får et positivt, ærlig og bra inntrykk gjennom noens handlinger, ord eller opptreden.
* ***Gjøre et varp.*** – Få tak i noe sjeldent eller verdifullt, gjerne til en lav pris. Hentet fra fiske hvor et varp er et kast med [[Not (fiskeredskap)|not]].
* ***Gjøre furore.*** – Skape stor oppmerksomhet eller begeistring, ofte på en positiv og imponerende måte. (Furore = Oppstuss, oppsikt eller stormende begeistring).
* ***Gjøre gode miner til slett spill.*** – Late som om alt er bra, prøve å skjule sin skuffelse eller misnøye. (Miner = Mine fra fransk for ansiktsuttrykk eller mimikk. Spill = Negativ betydning av en situasjon eller spill).
* ***Gjøre gull til gråstein.*** – Gjøre det beste ut av det man har eller av situasjonen.
* ***Gjøre noen en bjørnetjeneste.***  – Gjøre en velment [[tjeneste]] som får negative konsekvenser for mottakeren. Det stammer fra en [[fabel]] av [[Jean de La Fontaine|Jean de La Fontaines]], se teksten under bilde lenger opp i denne artikkelen.
* ***Gjøre på fyrabend.*** – Gjøre noe privat arbeide etter arbeidstid, stengetid eller på fritiden. (Fyraben = Vīravent, fra [[middelnedertysk]] for etter jobb).
* ***Gjøre vei i vellinga.*** – Å ta grep, rydde opp eller få orden på noe, ofte i en situasjon som er rotete eller kaotisk.
* ***Gjøre vendereis.*** – Å snu og reise tilbake samme vei som man kom. Brukes også når man ombestemmer seg eller velger å returnere til utgangspunktet.
* ***Gjør sitt beste*** alternativ variant ***Gjør ditt beste.*** – Strebe etter å gjøre så godt man kan.
* ***Glad som en lerke.*** – Veldig glad. ([[Lerkefamilien|Lerke]] er en fugl).
* ***Glimre med sitt fravær.*** – Man blir lagt merke til fordi man ikke er tilstede. Fra den romerske historikeren [[Tacitus]].
* ***Glimt i øye.*** – Ha sans for humor, vær morsom eller spøk.
* ***God dag mann – Økseskaft.*** – Et svar på noe annet enn det man spurte om. Stammer fra en gammel norsk humoristisk fortelling som illustrerer misforståelser og hvor feil det kan gå når noen ikke lytter ordentlig.
* ***God som dagen er lang.*** – En gammeldags beskrivelse av en person som er svært snill, ærlig og pålitelig.
* ***Grave sin egen grav.*** – Ødelegge for seg selv gjennom lite gjennomtenkte handlinger.
* ***Grepa kar.*** – En pålitelig, dyktig person med mange gode egenskaper. (Grepa = Gripr, fra [[Norrønt (språk)|norrønt]] for verdifull eiendel).
* ***Gresset er alltid grønnere på den andre siden.*** – Man blir aldri helt fornøyd, og innbille seg at forholdene er bedre andre steder enn der en selv befinner seg eller at andre har det bedre enn en selv.
* ***Gripe etter et halmstrå.*** – Prøver å takle en situasjon i siste øyeblikk.
* ***Gripe noe ut av luften.*** – En påstand eller idé uten faktiske bevis eller grunnlag i virkeligheten.
* ***Grønn av misunnelse.*** – Man er veldig misunnelig eller sjalu.
* ***Gudene vet.*** – Man vet ikke eller er veldig usikker.
* ***Gønna på,*** alternativ variant ***Gønne på.*** – Ta sjansen og sette i gang med stor kraft, energi eller besluttsomhet, ofte uten å nøle eller tenke seg om for mye. Gi alt, kjøre på. (Gønna = Gun, fra engelsk for skyte med skytevåpen eventuelt akselerere med kjøretøy).
* ***Gå bak ryggen på noen.*** – Gjør noe uten at de vet om det, handle uten deres vitende eller samtykke,
* ***Gå berserk.*** – Ukontrollert vilt raseri eller oppførsel. [[Berserk|(Berserkergang]] var [[Viking|vikingkrigere]] som slåss uten frykt).
* ***Gå ditt nesen peker.*** – Gå rett frem.
* ***Gå fem på.*** – Bli lurt.
****Gå for lut og kaldt vann.*** – Å bli neglisjert eller oversett, å ikke få den hjelpen eller støtten man trenger.
****Gå fra gård og grunn.*** – Miste alt man eier, særlig i forbindelse med tvangssalg, konkurs eller gjeldsproblemer.
****Gå fra forstanden***, alternativ variant ***Gå fra*** ***vettet.*** – Miste fornuft, forstand eller evnen til å tenke rasjonelt. (Vett = Vit, fra [[Norrønt (språk)|norrønt]] for forstand, kunnskap eller innsikt).
****Gå gjennom marg og bein.*** – Når noe påvirker en veldig sterkt, ofte ubehagelig. Oftest lyd men også kulde og andre ting.
****Gå glipp av.*** – Miste en mulighet eller ikke få med seg noe.
****Gå i arv.*** – Bli arvet fra generasjon til generasjon.
****Gå i baret.*** – Gjøre en feil eller mislykkes, spesielt i en situasjon der suksess var forventet.
* ***Gå i bresjen.*** – Gå foran, ta ledelsen i å forsvare eller kjempe for noe, ofte i en kontekst der det kreves mot og initiativ. (Bresjen = Breche, fra [[fransk]] for åpning i en festningsmur).
* ***Gå i boks.*** – Ferdig, avsluttet, lykkes eller fullført.
* ***Gå i knas.*** – Bli ødelagt.
* ***Gå i kompaniskap.*** – Starte et forretningssamarbeid.
* ***Gå i noens fotspor.*** – Følge noens eksempel eller etterligne deres handlinger.
* ***Gå i spinn.*** – Veldig opprørt, stresset, eller overveldet, ofte kan man mister kontrollen eller bli kaotisk.
* ***Gå i stå.*** – Ikke kommer videre, noe stopper opp eller slutter å fungere. En prosess, maskin eller situasjon som plutselig stopper opp eller ikke utvikler seg som planlagt.
* ***Gå i taket.*** – Bli veldig opprørt.
* ***Gå i surr.*** – Miste oversikten, bli forvirret eller blande sammen ting.
* ***Gå i vasken.*** – Går veldig galt eller mislykkes totalt.
* ***Gå inn i ekteskapet.*** – Gifte seg.
* ***Gå løs på.*** – Begynne energisk eller kraftfullt med noe, angriper noe.
* ***Gå mann av huse.*** – Alle går for å se på noe eller være med på noe. Nesten hele lokalsamfunnet eller en stor mengde mennesker samles.
* ***Gå med barn.*** – Gammelmodig uttrykk for å være gravid.
* ***Gå med på.*** – Akseptere, godta eller samtykke til noe.
* ***Gå nedenom og hjem.*** – Gå veldig dårlig.
* ***Gå nedoverbakke.*** – Gå stadig dårligere.
* ***Gå noen på nervene.*** – Irriterer noen kraftig.
* ***Gå opp et lys.*** – Plutselig forstå noe eller plutselig få en ide.
* ***Gå opp i liminga.*** – Ute av stand til å beherske seg.
* ***Gå over bekken etter vann.*** – Gjøre noe unødvendig komplisert.
* ***Gå over lik.*** – Vis stor hensynsløshet.
* ***Gå over streken.*** – Gå for langt i en situasjon, overskride grensen.
* ***Gå over stokk og stein.*** – Være ute av kontroll.
* ***Gå på akkord med.*** – Måtte slå av på sine krav for å komme til en overenskomst, for å oppnå en fordel eller unngå ubehageligheter. (Akkord = Accord, fra [[fransk]] for avtale eller overenskomst).
* ***Gå på en mine.*** – Havne i en uventet og ubehagelig situasjon. Gjøre feil, utsatt for en overraskelse eller møter en stor utfordring.
* ***Gå på gummisåler.*** – Opptre eller uttale seg svært forsiktig, ofte for å unngå å støte noen eller skape konflikt.
* ***Gå på limpinnen.*** – Bli lurt eller narret. (Limpinne = Pinne smurt med lim for å fange fugler, når de setter seg på pinnen).
* ***Gå på loffen***. – Vandre rundt med lite penger og uten fast bosted. Loffer = landstryker = omstreifer.
* ***Gå ned med flagget til topps.*** – Gi seg uten å fire på prinsippene eller taper med æren i behold.
* ***Gå på nervene.*** – Irritere noen kraftig.
* ***Gå rett vest.*** – Noe går skikkelig galt eller ender katastrofalt.
* ***Gå rundt grøten,*** alternativ variant ***Gå som katten rundt grøten.*** – Aldri komme til saken, ofte fordi det er ubehagelig, eller unngå å ta stilling til noe.
* ***Gå stille i dørene.*** – Være diskret, forsiktig og ikke lage unødvendig støy.
* ***Gå til alters.*** – Gifte seg.
* ***Gå til grunne.*** – Ikke klarer å stå imot press, motgang eller utfordringer.
* ***Gå til køys.*** – Tradisjonelt uttrykk om å ha en intim og romantisk stund med en partner. ([[Seng|Køye]] er en soveplass).
* ***Gå troll i ord.*** – Noe som er blitt sagt faktisk skjer, spesielt hvis det er noe negativt eller uønsket.
* ***Gå under.*** – Mislykkes, forsvinne eller synke.
* ***Gå under jorden.*** – Forsvinne fra offentligheten eller holde seg skjult.
* ***Gå under klubben.*** – Selges på [[auksjon]].
* ***Gå ut av sitt gode skinn.*** – Miste beherskelsen, bli svært sint eller opprørt.
* ***Gå ut på ett.*** – Være det samme.
* ***Gå utover.*** – Ha en negativ effekt på noe eller noen. Påfører skade, ulempe eller konsekvenser.
* ***Gå til mauren du late! Se på dens ferd og bli vis!*** alternativ variant ***Gå til mauren og bli vis.*** – Fra ''[[Salomos ordspråk]].''
* ***Går så det gviner.*** – Noe går veldig bra eller raskt. Beskrive en situasjon der ting går over forventningene.

== H ==
* ***Ha bein i nesa.*** – En person som tåler en trøkk og som kjemper for det hun/han tror på.
* ***Ha blod på hendene.*** – Være ansvarlig for noe alvorlig, med store konsekvenser, ofte noe som har ført til skade eller død.
* ***Ha blått blod i årene.*** – Være av [[Adel|adelig]] eller [[Konge|kongelig]] avstamning. 
* ***Ha det i blodet.*** – Ha en medfødt evne eller naturlig talent for noe.
* ***Ha det som plommen i egget.*** – Bedre kan en ikke ha det.
* ***Ha det på tunga.*** – Når man vet hva noe eller noen heter, men kommer ikke på det.
* ***Ha dilla.*** – Være veldig oppslukt eller hekta på noe, ofte på en måte som grenser til besettelse. (Dilla = [[Delirium]]).
* ***Ha en bolle i ovnen.*** – Humoristisk for å være gravid.
* ***Ha en fanesak,*** alternativ variant ***Ha en hjertesak.*** – En sak man engasjerer seg sterkt i og ønsker å fremme.
* ***Ha en finger med i spillet.*** – Å være involvert i noe, være en aktiv pådriver eller bidragsyter til noe eller ha en rolle i gjennomføring av noe.
* ***Ha en hyrdestund.*** – Humoristisk utsagn om å ha en intim og romantisk stund med en partner.
* ***Ha en høne og plukke.*** – Ha noe uoppgjort med en person, ofte en sak man ønsker å diskutere eller klage på. Ofte ment humoristisk.
* ***Ha en rev bak øret.*** – Være utspekulert, lur eller smart på en litt finurlig måte. (Rev = Et listig og slu dyr. Bak øret = Å skjule noe).
* ***Ha en svart dag.*** – En dårlig dag, en dag hvor alt går galt, uflaks, motgang eller man føler seg nedfor.
* ***Ha et ess i ermet.*** – Ha en skjult styrke eller fordel. Ha en ressurs man ikke har vist frem ennå.
* ***Ha et godt øye til noen.*** – Være betatt av noen, være forelsket i noen.
* ***Ha et horn i siden på noen.*** – Bære nag til noen eller ha noe utestående med dem. Langvarig irritasjon eller fiendtlighet.
* ***Ha hjertet på rett plass.*** – Har gode intensjoner, er oppriktige, og ønsker det beste for andre.
* ***Ha is i magen.*** – Klare å vente til det rette øyeblikket eller å være rolig og fattet i en presset situasjon.
* ***Ha korpsånd.*** – Følelse av fellesskap innenfor en gruppe, felles plikter og ansvar.
* ***Ha lange ører.*** – Lytte nysgjerrig når andre snakker sammen, ofte til noe man egentlig ikke skal høre.
* ***Ha noe for seg.*** – Ha en verdi, være nyttig eller meningsfullt.
* ***Ha skjelett i skapet.*** – Å ha hemmeligheter man ikke ønsker at andre skal vite.
* ***Ha slingringsmonn.*** – Ha litt ekstra rom eller frihet til å gjøre feil eller avvik fra en fast plan eller regel, uten at det får alvorlige konsekvenser.
* ***Ha svin på skogen.*** – Holde noe skult. Eventuelt ha gjort noe som ikke tåler dagens lys, ofte med en undertone av at det kan bli avslørt.
* ***Ha hendene fulle.*** – Man har mye og gjøre, å være opptatt.
* ***Ha mange jern i ilden.*** – Man er involvert i eller gjør flere ting samtidig.
* ***Ha marsjfart.*** – Hastigheten en militærtropp eller et motorisert fremkomstmiddel holder over lange avstander. Jevn økonomisk hastighet.
* ***Ha noe for øye.*** – Planlegge noe.
* ***Ha noe i kikkerten.*** – Ha en plan eller intensjon som er litt hemmelig for andre.
* ***Ha noe på hjertet.*** – Ha noe viktig å si, ofte noe personlig, følelsesmessig, som man føler behov for å uttrykke.
* ***Ha noe å ruttе med.*** – Ha penger eller ressurser tilgjengelig, økonomisk handlingsrom. (Rutte = 
* råde over, disponere, ha noe å bruke).
* ***Ha på spanderbuksene.*** – Man er mer spandabel enn man pleier å være. (Spandabel = generøs, gavmild eller villig til å dele med andre).
* ***Ha rent rulleblad.*** – En person som ikke har noen anmerkning i forhold til politi og rettsvesen.
* ***Ha rent mel i posen.*** – Være ærlig og redelig.
* ***Ha sitt på det tørre.*** – Være sikker eller trygg, være forberedt og ha alt i orden, slik at man ikke trenger å bekymre seg.
* ***Ha tømmermenn.*** – Være fyllesyk eller bakfull.
* ***Ha øre for noe.*** – Like å høre om noe.
* ***Ha øyne i nakken.*** – Å se alt. Passe godt på alt som skjer.
* ***Ha øynene med seg.*** – Være observant og ta hensyn.
* ***Ha øynene på stilker.*** – Være nysgjerrig, se veldig intenst eller med stor oppmerksomhet.
* ***Har du sett på maken.*** – Uttrykker forbauselse, overraskelse eller vantro over noe uvanlig, imponerende eller sjokkerende.

* ***Hakk i hæl.*** – Følge tett etter, nesten uten avstand. Nesten så man trår på hælene til den foran.
* ***Hals over hode.*** – I all hast.
* ***Hamle opp med noe.*** – Gjøre opp med noe. (Hamle = Hamla, fra [[Norrønt (språk)|norrønt]] for å hindre eller begrense).
* ***Han er en rakkar,*** alternativ variant ***Han er en rakkarunge.*** – Litt vill, rampete, frekk på en sjarmerende måte. Historisk er en rakkar [[Bøddel|bøddelens]] assistent.
* ***Han er en spradebass.*** – En "spradebass" beskriver en person, vanligvis en mann, som liker å vise seg frem, gjerne på en prangende eller selvsikker måte. Uttrykket har ofte en humoristisk eller lett kritisk undertone.
* ***Han er en tulling.*** – Oppfører seg teit eller klønete, gjør noe dumt eller uklokt.
* ***Han er høy og mørk.*** – En man som er attraktiv på en klassisk måte, sjarmerende, karismatisk, enkelte ganger med en litt "mørk" eller mystisk fremtoning.
* ***Han er ikke den skarpeste kniven i skuffen.*** – Humoristisk antydning om at han ikke er spesielt smart.
* ***Han rir ikke den dagen han saler.*** – Hen er treig og lat.
* ***Han var lommekjent.*** – Han var like godt kjente som i sin egen lomme. Enten geografisk eller kompetanse innen et område.
* ***Handle på krita.*** – Kjøpe noe på [[kreditt]]. (Stammer fra en tid da gjeldsposter ofte ble skrevet med kritt på en tavle i [[Butikk|butikker]] og [[vertshus]]).
* ***Hansken er kastet.*** – En utfordring er gitt (Fra middelalderen, da riddere kastet hansken sin foran en motstander som et tegn på at de ville utfordre dem til tvekamp).
* ***Hanskes med.*** – Fikse eller løse noe. Håndtere det man holder på med. (Hanskes = Handskas, svensk for håndtere).
* ***Har du lyst på en kaffetår?*** – Eldre uttrykk for å spørre noen om de vil ha en kopp kaffe. "Kaffetår" er uformelt og vennlig for litt kaffe. (Tår = liten mengde av en drikk).
* ***Har man sagt A, får man også si B.*** – Har man startet noe, bør man fullføre det og ta konsekvensene av det.
* ***Hastverk er lastverk.*** – Arbeid som blir raskt utført, blir ofte dårlig.
* ***Hekta på.*** – Være veldig oppslukt eller ha dilla på noe, ofte på en måte som grenser til besettelse eller avhengighet.
* ***Hele balletten.*** – Hele gjengen eller alt sammen. (Fra tysk "Die ganze Palette", hele utvalget eller alt som hører med).
* ***Helt bort i hampen.*** – Helt meningsløst. ([[Hamp]] er en tekstilplante).
* ***Helt gresk,*** alternativ variant ***Det er helt gresk for meg.*** – Noe er fullstendig uforståelig eller ukjent for en person, omtrent som om det var skrevet på et fremmed språk man ikke forstår.
* ***Helt ko-ko,*** alternativ variant ***Helt klin kokos.*** – Humoristisk om noe er veldig merkelig, absurde eller gale.
* ***Helt Nils.*** – Humoristisk om å være dum eller tåpelig.
* ***Helt på stålet.*** – Å være helt på grensen eller i en svært presset situasjon, ofte med lite rom for feil. På grensen av hva man kan klare, ofte mentalt eller fysisk.
* ***Helt sjef.*** – Veldig bra eller supert.
* ***Heilt Texas*** – Noe som er kaotisk, uregjerlig, eller ute av kontroll.
* ***Henge i en tynn tråd.*** – Noe er i stor fare for å mislykkes eller forsvinne.
* ***Henge i hop.*** – Noe er gjennomtenkt og logisk. Alt fra ideer til objekter og relasjoner. (I hop = sammen).
* ***Henge med hode.*** – Man er lei seg eller trist.
* ***Henge sammen som et erteris.*** – Nære venner eller personer som tilbringe mye tid sammen.
* ***Her om dagen,*** alternativ variant ***Forleden dag.*** – Noe som skjedde nylig, men ikke i dag.
* ***Het potet.*** – En vanskelig, sensitiv sak.
* ***Het på grøten,*** alternativ variant ***Hissig på grøten.*** – Veldig ivrig eller utålmodig etter noe. Kan ikke vente.
* ***Hett rundt ørene.*** – En situasjon hvor ting blir veldig intenst eller stressende.
* ***Hipp som happ,*** alternativ variant ***Hips om haps.*** – Det ene er like bra som det andre.
* ***Hive etter pusten.*** – Andpusten etter fysisk anstrengelse, og mer billedlig, for å uttrykke sjokk, overraskelse eller følelsen av å bli overveldet.
* ***Hjerte i brann.*** – Veldig forelsket i noen eller veldig engasjert i noe.
* ***Holde en knapp på.*** – Ha størst tro på eller foretrekke noe eller noen. Litt mer enn noe annet. (Knapp referere til en liten gjenstand, som en knapp på et plagg).
* ***Holde hodet kaldt.*** – Forbli rolig i en stressende situasjon.
* ***Holde i sjakk.*** – Kontrollere eller begrense noen eller noe, slik at det ikke får utvikle seg fritt.
* ***Holde koken.*** – Opprettholde energien, innsatsen eller utholdenheten i en situasjon, ofte over tid. Fortsette å jobbe hardt, holde seg motivert eller holde en prosess i gang, selv om det kan være krevende.
* ***Holde mål.*** – Vurdert til å være god nok, stor nok eller tilfredsstillende.
* ***Holde noen i ørene.*** – Passe nøye på hva noen gjør.
* ***Holde sin sti ren.*** – Oppføre seg skikkelig og unngå å gjøre noe galt eller moralsk forkastelig. Ha et bra rykte og sin samvittighet ren.
* ***Holde seg i skinnet.*** – Beherske seg eller kontrollere sine følelser og reaksjoner.
* ***Holde seg på matta.*** – Oppføre seg ordentlig og innenfor akseptable grenser.
* ***Holde tann for tunge.*** – Holde noe tilbake ofte for å unngå å skape problemer eller for å beskytte informasjon.
* ***Holde tunga rett i munnen,*** alternativ variant ***Ha tunga rett i munnen.*** – Passe på å ikke gjøre feil. Være nøye og fokusert.
* ***Holde ørene åpne.*** – Være oppmerksom, lytte nøye og være årvåken for det som skjer rundt deg.
* ***Hoppe etter Wirkola.*** – Å ha forventninger over seg det nærmest er umulig å innfri eller å være dømt til å mislykkes totalt. [[Bjørn Wirkola]] var en god skihopper og det var ikke lett å hoppe like bra som han.
* ***Hoppe i høyet.*** – Humoristisk utsagn om å ha en intim og romantisk stund med en partner. (I gamle tider var det vanlig med høy i sengene).
* ***Hoste opp.*** – Betale.
* ***Hovmod står for fall.*** – En person som er umåtelig stolt av seg selv er utsatt for å miste anseelse og posisjon. Fra [[Salomos ordspråk]] 18:12.
* ***Hugget i stein.*** – Det er permanent og uforanderlig.
* ***Hui og hast.*** – Noe gjøres veldig raskt og kanskje litt uoverveid eller kaotisk. (Hui er et gammelt norsk ord som betyr stor fart eller hastighet).
* ***Hulter til bulter.*** – Uten plan og orden, eller rotete. (Hulter = Holter, fra [[nedertysk]] for gå ustøtt, vagge. Bulter = Poltern fra nedertysk for buldre eller lage støy).
* ***Hummer og kanari.*** – Blanding av helt forskjellige, uensartede ting, ofte uten noe klart system eller orden. 
* ***Hun var våryr.*** – Beskriver en følelse av livlighet, glede og energi som ofte oppstår om våren. Ofte knyttet til en spenning eller en romantisk følelse, inspirert av den lysere årstiden.
* ***Hver fugl synger med sitt nebb.*** – Det beste er når enhver passer seg selv.
* ***Hver sin lyst,*** alternativ variant ***Hver sin smak.*** – Noen har en smak eller en interesse som man synes er merkelig.
* ***Hverken fugl eller fisk.*** – Verken det ene eller det andre, vanskelig å klassifisere eller forstå. Passer ikke inn i noen bestemt kategori.
* ***Hvile på sine laurbær.*** – Betyr å være fornøyd med tidligere prestasjoner og ikke anstrenge seg videre. Slutter å jobbe hardt etter å ha oppnådd suksess. ([[Laurbærkrans|Laurbærkranser]] ble gitt til vinnere og helter som et tegn på ære i [[antikkens Hellas]] og [[Roma]]).
* ***Hvis jeg var i dine sko.*** – Hvis jeg var deg.
* ***Hvit løgn.*** – En liten, uskyldig løgn som ikke er ment å skade noen. Forteller noe som ikke er helt sant for å skåne andres følelser eller unngå unødvendige konflikter.
* ***Hvit som et laken.*** – Være svært blek, ofte på grunn av sjokk, frykt eller sykdom.
* ***Hvor David kjøpte ølet.*** – En kraftig irettesettelse, tydelig beskjed, streng advarsel eller korreksjon.
* ***Hvor skapet skal stå,*** alternativ variant '''Sette skapet på plass'''. – Ta en avgjørelsen som det ikke bør stilles spørsmål ved, på en bestemt eller autoritær måte.
* ***Høyt henger de og sure er de.*** – Å snakke nedsettende om noe fordi det er uoppnåelig. Hentet fra [[Esops fabler|Esops fabel]], se teksten under bilde lenger opp i denne artikkelen.
* ***Hånden på hjertet.*** – Helt ærlig!
* ***Håp er det siste som forlater oss.*** – Så lenge vi har håp, er alt mulig.
* ***Håpet er det siste som dør.*** – I en vanskelig situasjon holder mennesker fast ved håpet. Varianter av dette finnes i mange kulturer, allerede [[antikkens Hellas]] i myten om [[Pandoras eske]] ble alle verdens onder sluppet løs, men håpet ble igjen i esken.
* ***Hår i suppa.*** – Noe som ødelegger en ellers positiv situasjon, eller noe som er en irriterende bagatell. En liten ting som skaper misnøye.
* ***Hårete mål.*** – Svært ambisiøse, utfordrende eller krevende mål å oppnå. Nesten uoppnåelige, men kan inspirere og motivere til ekstra innsats og kreativitet.
* ***Høljer ned.*** – Kraftig regn i store mengder, styrtregn eller kraftig nedbør. (Hølje = Hylja, fra [[Norrønt (språk)|norrønt]] for å strømme ned).
* ***Høre gresset gro.*** – Man er svært observante, eller kanskje overdrevent følsomme for små, ubetydelige detaljer eller fremtidige tegn.
* ***Høy på pæra.*** – Være overlegne, bråkjekke og tror godt om seg selv. Pæra er i dette tilfellet hodet.
* ***Høyt under taket.*** – Stor toleranse, frihet til å uttrykke seg og rom for ulike meninger.

== I ==
* ***I alle bauer og kanter.*** – Overalt, på alle sider, i alle retninger.
* ***I bakleksa.*** – På etterskudd med utvikling, arbeid eller lignende. (Bakleksa = Bakläxa, svensk for noe som må gjøres om igjen fordi den ikke ble utført tilfredsstillende).
* ***I bare messing.*** – Helt naken.
* ***I bøtter og spann.*** – I store mengder, massevis eller i overflod.
* ***I den syvende himmel.*** – Være ekstremt lykkelig eller begeistret. 
* ***I det lange løp.*** – Det som betyr noe etter å ha vurdert alle faktorer og omstendigheter, en oppsummering eller konklusjon.
* ***I full mundur.*** – I full uniform eller å ha på seg fult utstyr. Opprinnelig å ha på seg rustning.
* ***I god tid.*** – Gjøre noe tidlig nok eller litt før en frist.
* ***I grevens tid.*** – I absolutt siste øyeblikk før det er for sent.
* ***I hælene på.*** – Man er rett bak noen, eller noe.
* ***I hytt og vær,*** alternativ variant ***I hytt og pine.*** – Uten noen spesiell plan eller system. (Hytt = Hott, fra [[nedertysk]] for slump eller tilfeldighet. Vær = Vind og vær, uten kontroll).
* ***I kjølvannet av.*** – Noe som følger etter noe annet, enten i tid eller i rom. (Kjølvann er strømvirvler bak et fartøy som beveger seg i vannet).
* ***I mørket er alle katter grå.*** – Ingen forskjell kan sees. Kjent fra 1642. Avledet fra gresk.
* ***I ny og ne.*** – Gammelmodig uttrykk om noe som skjer av og til eller fra tid til annen, men ikke veldig ofte. En sporadisk hendelse.
* ***I nøden spiser fanden fluer.*** – I en nødsituasjon må man klare seg så godt man kan, selv om man må ty til uvanlige midler.
* ***I ryggmargen,*** alternativ variant ***Det sitter i ryggmargen.*** – Gjøres uten å måtte tenke på det, nesten som en refleks. Ekstremt godt innøvd eller innlært.
* ***I seng med fienden.*** – Samarbeide eller inngå allianse med noen man vanligvis ville vært i konflikt med, ofte av nødvendighet eller strategiske grunner. Ha en nær relasjon med noen som egentlig er en motstander eller fiende.
* ***I siste liten.*** – Med meget knapp margin.
* ***I sitt ess.*** – I toppform.
* ***I sju steiner.*** – Det står helt fast eller det har gått i stå. (Små steiner fantes i gamle [[lommeur]], der hjultappene (akslene) var opplagret, for å sikre friksjonsfri gange).
* ***I skjønneste orden.*** – Noe som fungerer som det skal.
* ***I strupen på hverandre.*** – Havne i en intens krangel, ofte med høylytt diskusjon eller konflikt. To personer eller grupper går verbalt eller fysisk til angrep på hverandre.
* ***I støpeskjeen.*** – Noe er i ferd med å bli formet eller utviklet, men er ennå ikke ferdig.
* ***I så fall.*** – Synonym for: dersom det skjer eller i det tilfellet.
* ***Ikke all verden.*** – Ganske ordinært eller ikke særlig imponerende.
* ***Ikke født i går.*** – Ikke være naiv eller lettlurt.
* ***Ikke la seg be to ganger.*** – Gjøre noe umiddelbart og uten nøling når man blir spurt. Man er rask til å handle eller svare positivt, uten å måtte overtales eller overbevises.
* ***Ikke laget av sukker*** – Tåler litt regn.
* ***Ikke mitt bord.*** – Det har jeg ikke noe med.
* ***Ikke mye å rope hurra for.*** – Noe er skuffende eller ikke verdt oppmerksomhet.
* ***Ikke noe fruktfat.*** – Humoristisk om at noe ikke er så attraktivt eller ikke noe å vise fram.
* ***Ikke noe å skryte av.*** – Noe er middelmådig eller ikke spesielt bra.
* ***Ikke sammenlign epler og pærer.*** – Ikke sammenligne ulike størrelser eller situasjoner som ikke kan sammenlignes på rettferdig måte.
* ***Ikke spytte i glasset.*** – Drikke mye, oftest gjelder det alkohol, og kanskje drikke for mye.
* ***Ikke være høy i hatten.*** – Føle seg usikker, lite selvsikker eller ydmyk.
* ***Ille til mote.*** – Føle seg ukomfortabel, ofte på grunn av en ubehagelig situasjon eller hendelse.
* ***Ingen er profet i eget land.*** – Man får ofte mer anerkjennelse utenfor sin egen krets. Fra [[Evangeliet etter Lukas|Lukasevangeliet]] 4:24, [[Evangeliet etter Matteus|Matteusevangeliet]] 13:57.
* ***Ingen kan gjøre alt, men alle kan gjøre noe.*** – Hver person kan bidra på sin måte.
* ***Ingen regel uten unntak.*** – Enkelte ganger må man gjøre unntak fra reglen.
* ***Ingen roser uten torner.*** – Selv de vakreste eller mest verdifulle tingene i livet ofte kommer med utfordringer eller ulemper. 
* ***Ingen ting er umulig,*** alternativ variant ***Ingen ting er umulig, uten å kysse seg selv på albuen.*** – Alt kan la seg gjøre, det går bra til slutt. Uttrykker optimisme, tro på muligheter og viljestyrke. 
* ***Ingen veit hva man eier før man skal flytte.*** – 
* ***Ikke eie nåla i veggen,*** alternativ variant ***Eier ikke nåla i veggen.*** – Man eier ikke noe eller svært lite. (Nål i veggen refererer til en tid da folk oppbevarte små gjenstander, som nåler, ved å stikke dem inn i veggen. Hvis man ikke engang hadde en nål i veggen, var det et tydelig tegn på ekstrem fattigdom).
* ***Ikke født bak en vogn,*** alternativ variant ***Ikke tapt bak en vogn.*** – Person er smart, erfaren eller ikke lettlurt. (Stammer fra eldre språkbruk, er man bak en vognen har man falt av eller ikke klare å holde følge).
* ***Ikke ha et rødt øre.*** – Være helt blakk, uten penger. (Rødt henviser til [[Kobber|kobberfargen]] på gamle [[Mynt|mynter]] og et [[Øre (valuta)|øre]] var den minste myntenheten).
* ***Ikke riktig navla,*** alternativ variant ***Ikke være riktig navla.*** – Oppfører seg merkelig, irrasjonelt eller virker litt "gal".
* ***Ikke ta det for god fisk.*** – Man bør ikke godta det med en gang men se nærmere på det.
* ***Ikke være helt ved sine fulle fem.*** – Oppfører seg merkelig, irrasjonelt eller virker litt "gal". (Fulle fem refererer til de fem klassiske [[sansene]]: syn, hørsel, lukt, smak og følelse).
* ***Ikke være vel bevart.*** – Oppfører seg merkelig, irrasjonelt eller virker litt "gal". (Bevart = Bewaren, fra [[middelnedertysk]], å ta vare på eller beskytte).
* ***Ingen er perfekt.*** – Alle har sine feil og mangler.
* ***Ingen regel uten unntak.*** – Uansett hvor absolutt en sak eller situasjon kan virke, vil det alltid være omstendigheter der det er unntak.
* ***Ingen røyk uten ild.*** – Er det rykter eller mistanker om noe, er det sannsynligvis noe sannhet i det.
* ***Ingen vet hvor haren hopper.*** – Ingen vet hva som vil skje.
* ***Inn av det ene øre og ut av det andre.*** – Man glemmer det med en gang man hører det.
* ***Intet nytt under solen.*** – Ingen ting har forandret seg.

== J ==
* ***Ja, sikkert.*** – Det tror jeg ikke på.
* ***Jammen sa jeg smør.*** – Noe som ikke lever opp til forventningene. Skepsis, avvisning eller så feil kan man ta.
* ***Jatte med.*** – Følge med på eller gå med på noe uten å stille spørsmål eller protestere. (Jatte = Ját(t)a, fra [[Norrønt (språk)|norrønt]] for å si ja eller gi tilslutning).
* ***Jeg gir meg ende over.*** – Uttrykker en sterk følelse av forbauselse, overraskelse eller vantro over noe uventet eller utrolig. Brukes både positivt og negativt. (Ende over = Total overgivelse).
* ***Jo flere kokker, jo mer søl.*** – Blir det for mange som skal bestemme blir det bare rot. Eller om det er for mange personer som skal utføre en oppgave går de ofte i veien for hverandre.
* ***Jo før jo heller.*** – Så snart som mulig.
* ***Jo mer man vet, dess mer vet man at man ikke vet.*** – Jo mer man lærer om et evne jo mer forstår man at det er mye man fortsatt ikke vet.
* ***Å jobbe for knapper og glansbilder.*** – Jobbe for svært lav lønn eller lite belønning, som om innsatsen ikke står i forhold til hva man får igjen. Ofte en humoristisk eller kritisk undertone.
* ***Jobbe ræva av seg.*** – Arbeide ekstremt hardt, ofte mer enn man burde. Beskrive stor innsats og dedikasjon til en oppgave eller jobb.
* ***Jøss.*** – Uttrykker forferdelse, overraskelse eller lignende. Omdanning av navnet Jesus.

== K ==
* ***Kalde føtter.*** – Bli nervøs eller engstelig, særlig rett før man skal gjøre noe viktig eller avgjørende. Det kan føre til at en ombestemmer seg.
* ***Kall barnet ved dets rette navn.*** – Man sier rett ut hva det er uten å pakke det inn i fine formuleringer eller [[Eufemisme|forskjønnende ord]]. Tilsvarende uttrykk er ''Kalle en spade for en spade.''
* ***Kalle en spade for en spade.*** – Man sier rett ut hva det er uten å pakke det inn i fine formuleringer eller [[Eufemisme|forskjønnende ord]]. Tilsvarende uttrykk er ''Kall barnet ved dets rette navn.''
* ***Kamp mot klokka.*** – Man må jobbe hardt for å rekke en tidsfrist.
* ***Kast ikke ut barnet med vaskevannet.*** – Man skal ikke kvitte seg med det dårlige og la det gode følge med på grunn av uoppmerksomhet eller hastverk.
* ***Kaste inn håndkleet.*** – Gi opp eller kapitulere. (Fra [[boksing]] der å kaster inn [[Håndkle|håndkleet]] signaliser at man gir opp kampen).
* ***Kaste barnet ut med badevannet.*** – Vrake det verdifulle sammen med det verdiløse.
* ***Kaste blår i øynene.*** – Prøve å lure eller innbille noen noe. (Blår er et dansk ord for flokete trevler av hamp eller lin).
* ***Kaste et blikk på.*** – Se raskt på noe, kjapp titt eller å skumme gjennom noe uten å studere det nøye.
* ***Kaste penger ut av vinduet.*** – Man bruker penger på unødvendige ting. Sløser og ødsler.
* ***Kaste perler for svin.*** – Å gi bort noe til noen som ikke forstår å sette pris på det. Fra [[Evangeliet etter Matteus|Matteusevangeliet]] 7:6.
* ***Kaste noen under bussen.*** – Bli svikter, ofrer eller skyld på av en annen for at vedkommende slippe skyld. Ofte på en brå, illojal eller feig måte.
* ***Kaste seg foran bussen.*** – Tar på seg skyld eller fremstiller seg selv som et offer, ofte strategisk.
* ***Keiserens nye klær.*** – Beskriver en situasjon hvor ingen våger å påpeke en dårlig beslutning, men bare jatter med. Fra eventyr av [[H.C. Andersen]].
* ***Kirkegården er full av uerstattelige personer.*** – Ingen er uerstattelige, uansett hvor viktige eller uunnværlige de kan virke i øyeblikket.
* ***Kirkegården gjør alle likeverdige.*** – Uansett hvilken status, rikdom eller makt man har, er alle egentlig like.
* ***Kjenne seg igjen.*** – Gjenkjenne eller identifisere seg med en situasjon, følelse eller opplevelse.
* ***Kjenne lusa på gangen.*** – Trekke slutninger på grunnlag av erfaring.
* ***Kjæring mot strømmen.*** – Mene eller gjøre noe motsatt av hva som er vanlig eller skikk og bruk.
* ***Kjærlighet gjør blind.*** – Når man er forelsket, overser man ofte feil hos den andre.
* ***Kjærligheten overvinner alt.*** – Kjærlighet er den sterkeste kraften.
* ***Kjært barn har mange navn.*** – Noen som er elsket og verdsatt vil bli referert til på mange forskjellige måter.
* ***Kjøpe katta i sekken.*** – Å kjøpe noe, oftest usett, og bli misfornøyd eller snytt.
* ***Kjøpe på borg.*** – Kjøpe på [[kreditt]]. (Borg = Tō borge, fra [[middelnedertysk]] for å kjøpe på kreditt).
* ***Kjøpa på krita.*** – Kjøpe på [[kreditt]]. (Stammer fra en tid da gjeldsposter ofte ble skrevet med kritt på en tavle i butikker og vertshus).
* ***Klampen i bånn.*** – Gi full gass, kjøre på for fult.
* ***Klapp på skuldra.*** – Gi anerkjennelse, ros eller oppmuntring til noen.
* ***Klare brasene.*** – Overvinne vanskeligheter. Uttrykket er hentet fra det maritime, braser er tau som brukes til å justere seilene etter vinden.
* ***Klar som et egg.*** – Man er helt klar, parat eller ivrig.
* ***Kle seg i sekk og aske.*** – Vise anger og bot. Fra [[Jødedom|jødisk]] påsketradisjon, [[Askeonsdag]].
* ***Klin gæren.*** – Uformelt uttrykk som betyr helt vanvittig, ekstremt sprø eller ute av kontroll. Brukes ofte humoristisk for å beskrive personer, handlinger eller situasjoner som virker veldig eksentriske, kaotiske eller uforutsigbare.
* ***Klok som en ugle.*** – Å være veldig klok, innsiktsfull eller vis. Ugler har i mange kulturer blitt sett på som symboler på visdom og kunnskap.
* ***Klokkertro.*** – Urokkelig, sterk tro eller overbevisning. (Klokkertro = Kolar-tro eller Klockar-kärlek, fra [[svensk]] for blind naiv tro).
* ***Knute på tråden.*** – Man har problemer i relasjonen mellom to parter, som i parforhold.
* ***Knytte ekteskapets bånd.*** – Gifte seg.
* ***Koke bort i kålen.*** – Noe blir ikke noe av, pratet bort, ikke gjennomført, glemt eller oversett.
* ***Koke suppe på en spiker.*** – Gjøre mye ut av ingenting. Fra et svensk folkeeventyr om [[spikersuppe]].
* ***Kola vippen.*** – Humoristisk, uformelt uttrykk for å dø. Opprinnelig et svensk idiom.
* ***Komme av.*** – Ha sitt opphav i eller skyldes noe.
* ***Komme heseblesende.*** – Komme løpende eller ankomme i siste liten og gjerne andpusten og stresset.
* ***Komme inn i bildet.*** – Bli involvert, relevant eller noe blir plutselig viktig eller må tas med i betraktning.
* ***Komme noen for øre.*** – Informasjon blir kjent for noen.
* ***Komme ut av skapet.*** – Offentlig erklære sin seksuelle legning eller kjønnsidentitet. Oftest gjelder det homofil, bifil, trans eller har en annen LHBTQ+-identitet.
* ***Komme til kort.*** – Man strekker ikke helt til eller begrenses av egne evner.
* ***Kommer an på øyet som ser.*** – Man vurderer ting forskjellig.
* ***Kors på halsen,*** alternativ variant ***Kors på halsen, ti kniver i hjertet*** eller ***Kors på halsen, ti kniver i hjertet, mor og far i døden.*** – Lover noe helt oppriktig og ærlig. (I kristne tradisjoner har å ta kors på halsen vært en måte å understreke at man lover noe oppriktig og ærlig. Senere har man tilføyd et barnslig tillegg om ti kniver i hjertet og om mor og far i døden).
* ***Kort sagt.*** – Uttrykke noe på en enkel og konsis måte.
* ***Koste skjorta.*** – Humoristisk om at noe er veldig dyrt, ofte dyrere enn beregnet eller nødvendig.
* ***Koster flesk.*** – Noe er veldig dyrt.
* ***Krake søker make.*** – Like fugler søker sammen. Like personer søker sammen.
* ***Kreti og pleti.*** – Lett nedsettende, hvem som helst, gud og hvermann. Fra ''[[Det gamle testamentet]]''.
* ***Kroken på døra.*** – Sette en stopper for videre drift eller utvikling.
* ***Krona på verket.*** – Beskriver det siste trinnet i en prosess, noe som fullfører eller fullkomment.
* ***Krutt i støvla.*** – Man har mye energi, kraft eller styrke, enten fysisk eller mentalt.
* ***Krype til korset.*** – Motvillig innrømme at man har tatt feil eller må ha hjelp.
* ***Kryss i taket.*** – Markere noe helt uventet som man er glad for.
* ***Kua har også vært kalv.*** – Man husker ikke at man selv har vært i samme situasjon, alle har vært uerfarne en gang.
* ***Kunnskap er makt.*** – Kunnskap gir en fordel og autoritet.

== L ==
* ***La noen i stikken.*** – Svikte noen eller å forlate dem i en vanskelig situasjon, istedenfor å hjelpe. Fra tyske J''emanden im Stich lassen''.
* ***Landet der melk og honning flyter.*** – Beskrive et sted hvor alt er i overflod, vanligvis på en spøkefull måte som gir uttrykk for at det jo ikke finnes noe sted hvor alt er i overflod. Dette er hentet fra [[Det gamle testamentet|Det gamle testamente]].
* ***Late vannet.*** – Et gammeldags, høflig og litt formelt uttrykk for å urinere.
* ***Latskap gjør at en synker i dvale, og den som er doven, må sulte.*** – Fra ''[[Salomos ordspråk]].''
* ***Lediggang er roten til alt ondt.*** – Gjør man ikke noe nyttig eller fornuftig, skaper man lett problemer for seg selv eller andre.
* ***Lefse i lomma.*** – Gjøre en åpenbar feil, tråkke i salaten, drite på draget.
* ***Legge hodene i bløtt.*** – Tenke seg godt om for å finne riktig løsning.
* ***Legge kortene på bordet.*** – Fortelle hele sannheten, være ærlig.
* ***Legge merke til.*** – Bli oppmerksom på eller observere noe.
* ***Legge hodet i bløtt.*** – Tenke grundig, gruble eller fundere for å finne en løsning på et problem.
* ***Legge på hylla.*** – Utsette et prosjekt eller en aktivitet inntil videre.
* ***Legge på,*** alternativ variant ***Legge på røret.*** – Gammelmodig for å avslutte en telefonsamtale. Tidligere hadde telefoner et rør man la på for å avslutte. Man kan også bruke ***La på røret*** for uformelt å si at noen døde.
* ***Legge sammen to og to.*** – Trekke logiske slutninger eller forstå sammenhenger.
* ***Legge seg langflat,*** alternativ variant ***Legge seg flat.*** – Erkjenne en feil eller tabbe fullstendig og oppriktig, ofte ved å be om unnskyldning og vise ydmykhet.
* ***Legge stein til byrde.*** – Gjøre noens problemer enda større/verre enn de allerede er.
* ***Lese mellom linjene.*** – Refererer til å forstå noe som ikke er direkte uttrykt, som indirekte står skrevet eller som er underforstått.
* ***Lett på tråden,*** alternativ variant ***Løs på tråden.*** – Være skjødesløs eller også brukt om å være seksuelt løssluppen.
* ***Lev i nuet.*** – Nyt øyeblikket og vær til stede.
* ***Lev fra hånd til munn.*** – Leve på et minimumsnivå av ressurser, hvor man kun har nok til å dekke sine umiddelbare behov.
* ***Ligge i luften.*** – kan anes eller føles, være på gang.
* ***Ligger dårlig an.*** – Være i en ugunstig situasjon, ha problemer eller ha dårlige utsikter.
* ***Ligge lavt.*** – Være forsiktig, avvente, tilbakeholdende eller unngå oppmerksomhet.
* ***Ligge på lur.*** – Vente skjult og tålmodig, ofte for å kunne slå til i riktig øyeblikk.
* ***Ligner ikke grisen.*** – Noe er veldig stygt, uryddig, kaotisk eller rotete.
* ***Like barn leker best.*** – Personer fra ulike miljø eller sosiale klasser går kanskje ikke så godt sammen.
* ***Lite er bedre enn ingenting.*** –
* ***Liten tue kan velte stort lass.*** – Noe som kan virke ubetydelig eller bagatellmessig, kan forårsake store hendelser eller omveltninger.
* ***Litt av hvert.*** – En blanding av forskjellige ting eller diverse småting. Noe variert eller uspesifisert.
* ***Litt på kanten.*** – På grensen av det som kan aksepteres.
* ***Litta rufse uten mat i munnen, vil ikke snufse hvis hun ikke får hunden.*** –
* ***Liv og lære.*** – Ens handlinger bør reflektere ens ord.
* ***Livet er en reise, ikke en destinasjon.*** – Nyt prosessen, ikke bare målet.
* ***Livet er kort.*** – Nyt livet mens du kan.
* ***Love gull og grønne skoger.*** – Love overdrevet eller urealistisk rikdommer eller annet som umulig kan innfris.
* ***Lovens lange arm.*** – Politivesenet.
* ***Lukte lunta.*** – Skjønne sammenhengen, forstå at noe er galt.
* ***Lurt opp i stry.*** – Man blir grundig lurt. (Stry er trevler av hamp eller lin, ofte sammenfiltret).
* ***Lutter øre.*** – Å høre nøye etter. (Lutter er middelnedertysk for ren, klar eller ublandet).
* ***Lykke kommer innenfra.*** – Ekte lykke kommer fra ens indre, ikke ytre omstendigheter.
* ***Lykken står den kjekke bi.*** – Hellet er ofte med den som våger noe, eller tar sjanser. (Bi = Bíða, fra [[Norrønt (språk)|norrønt]] for vente eller bli værende).
* ***Lyktes med det,*** alternativ variant ***Det lyktes oss.*** – Ha suksess eller oppnå et ønsket resultat.
* ***Lys i enden av tunellen.*** – Om en situasjon virker vanskelig eller utfordrende så er det håp eller en løsning i sikte. Oppmuntrende ord.
* ***Lyse i bann,*** alternativ variant ***Være bannlyst.*** – Fordømme noen offentlig eventuelt bli fordømt, utestengt eller strengt forbudt (Bann er norrønt for forbud eller utelukkelse).
* ***Løfte seg i håret.*** – Ved hjelp av egne krefter gjør det tilsynelatende umulige. Anstrenge seg over evne. Fra [[Baron von Münchhausen]].
* ***Løpe linen ut.*** – Fullføre noe eller å holde ut til slutten.

== M ==
* ***Magen blir mett før hode**, alternativ variant **Magen blir mett før øynene.*** – Man forsyner seg med mer enn man spiser.
* ***Male byen rød.*** – Noe man sier når man skal feste ute på byen.
* ***Male fanden på veggen.*** – Pessimistisk overdrivelse. Forestille seg det verste mulige utfallet i en situasjon.
* ***Male seg inn i et hjørne.*** – Man setter seg i en uheldig situasjon som det er vanskelig å komme ut av.
* ***Man fanger fisk med agn, og folk med fagre ord.*** – Smiger og vakre ord kan brukes til å påvirke eller overtale mennesker, på samme måte som agn brukes til å fange fisk.
* ***Man får ikke i både pose og sekk.*** – Man kan ikke få alt man ønsker.
* ***Man føler at man lever.*** – En situasjon der man opplever noe sterkt, intenst eller krevende. En positivt eller negativt spennende opplevelse eller en utfordrende situasjon som gjør at man virkelig kjenner på livet.
* ***Man har ei høne å plukke.*** – Det er noe som man ønsker å ordne opp i. Uttrykket brukes ofte når det er en uenighet eller et utestående problem mellom to parter.
* ***Man har to ører men en munn.*** – Man bør lytte mer enn man snakker.
* ***Man kan ikke gjøre alle til lags.*** – Det er umulig å tilfredsstille alle. (Lags = Lag, fra norrønt for orden eller avtale).
* ***Man kan ikke leve av luft og kjærlighet.*** – Man må arbeide og tjene penger.
* ***Man kjenner sine Pappenheimere.*** – Man er godt kjent med noens karakter eller oppførsel, ofte med en underforstått ironisk eller skeptisk undertone.
* ***Man lærer av sine feil.*** – Feil er en viktig del av læringsprosessen.
* ***Man lærer så lenge man lever.*** – Læring er en livslang prosess.
* ***Man må knuse noen egg for å lage omelett.*** – Man må være villig til å gjøre noen ofre eller ta noen risikoer for å oppnå noe.
* ***Man må lære å krype før man kan gå,*** alternativ variant ***Barnet må lære å krype før det kan gå.*** – Man må lære det grunnleggende før man kan mestre mer avanserte ferdigheter, det handler om å ta ting steg for steg og bygge et solid fundament før man går videre til mer komplekse oppgaver.
* ***Man skal høre mye før ørene detter av.*** – Det man hører virker usannsynlig, idiotisk eller tullete.
* ***Man skal ikke gråte over spilt melk.*** – Man skal ikke bruke tid på å angre eller være opprørt over noe som allerede har skjedd og som man ikke kan endres.
* ***Man skal ikke rose isen før man er kommen over.*** – Man bør ikke feire eller være for sikker på et positivt utfall før man faktisk har oppnådd det.
* ***Man skal ikke selge skinnet før bjørnen er skutt.*** – Ikke forskuter en seier eller gevinst. Eller ikke handle, før man er helt sikker på at en har noe å handle med.
* ***Man skal ikke tru alt man hører.*** – Man skal ikke akseptere all informasjon man mottar som sannhet uten å undersøke nærmere. Være skeptisk og ikke godta alt.
* ***Man skal lytte til gamle råd, men også stole på egne vurderinger.*** – Balansere visdom fra eldre med egen dømmekraft.
* ***Man sår som man høster.*** – Man får som fortjent. Man må forholde seg til resultatene av det man selv har satt i gang.
* ***Man vet ikke hva dagen bringer før solen har gått ned.*** – Man kan ikke forutsi hva som vil skje i løpet av en dag før den er over. Det understreker at livet er uforutsigbart, og at mange ting kan skje som man ikke har kontroll over eller forventer.
* ***Mange baller i lufta.*** – Ha mange uferdige planer eller prosjekter.
* ***Mange bekker små blir en stor å.*** – Mange små bidrag vil til sammen kunne bli noe stort og viktig, et hvert tilskudd hjelper.
* ***Mange om beinet.*** – Det er sterk konkurranse.
* ***Mann for sin hatt.*** – Man er verdig den status folk gir.
* ***Manne seg opp.*** – Ta mot til seg, stramme seg opp, samle krefter.
* ***Mannen med ljåen.*** – En skikkelse forbindes med døden, han høster menneskeliv med ljåen. Skikkelsen finnes i mange kulturer og språk.
* ***Mat for Mons.*** – Noe man liker ekstra godt eller setter stor pris på.
* ***Maten er halve føden (Drikken er andre halvparten).*** – Understreker viktigheten av mat for helse og velvære.
* ***Med andre ord.*** – Forklare det tydeligere, si noe på en annen måte. Omformulering eller presisering av en tanke.
* ***Med hud og hår,*** alternativ variant ***Svelg noe med hull og hår.*** – Fullt og helt involvert i noe, full innsats og engasjement. Helhjertet og uten forbehold.
* ***Med lua i hånda.*** – Være underdanig, beskjeden eller ydmykt.
* ***Med samme mynt.*** – Gjengjeldes på samme måte.
* ***Medaljens bakside.*** – De negative aspektene ved noe som ellers virker positivt eller fordelaktig. Selv det attraktive kan ha sine ulemper eller uønskede konsekvenser.
* ***Mele sin egen kake.*** – Gjøre noe for egen vinning.
* ***Mellom barken og veden.*** – Være i en vanskelig eller utsatt situasjon hvor man føler press fra begge sider.
* ***Mennesket lever ikke av brød alene.*** – Mennesker trenger mer enn bare fysisk næring for å leve, man har behov for åndelig, kulturell, sosial eller intellektuell føde for å få et meningsfylt liv.
* ***Mens graset gror, dør kua.*** – Med sommel, altfor omstendelige forberedelser eller lang ventetid vil hjelpen kommer for sent.
* ***Midt i smørøye.*** – Å være i sentrum av der begivenhetene finner sted.
* ***Midt på treet.*** – Verken bra eller dårlig.
* ***Min munn er lukket med syv segl.*** – Holde noe hemmelig eller være taus, gjerne under løfte om streng fortrolighet. De syv segl refererer symbolsk til noe som er forseglet og utilgjengelig.
* ***Misforstå meg rett.*** – Humoristisk kombinasjon av “forstå meg rett” og "misforstå meg ikke".
* ***Miste hodet.*** – Miste selvbeherskelsen.
* ***Miste munn og mæle.*** – Bli helt målløs, ikke klare å si et ord.
* ***Mo i knærne.*** – Når en følelse er så overveldende at man føler det på kroppen.
* ***Morgenstund har gull i munn.*** – Man er godt tjent med å stå opp tidlig om man skal oppnå sine mål og oppnå suksess.
* ***Mot røkla.*** – Stå imot en flokk eller en folkemengde. Ta opp kampen mot en overveldende mengde eller majoritet.
* ***Mulm og mørke.*** – Mørkt, uklart, eller vanskelig å forstå.
* ***Mye vil ha mer.*** – Uttrykket brukes om en grådige personer. De som har mye, vil alltid ha mer. Noen får aldri nok.
* ***Mye skrik og lite ull,*** alternativ variant ***Mye skrik og lite ull sa kjærringa som klipte grisen.*** – Store anstrengelser uten nyttige resultat.
* ***Mye ugjort.*** – Mye arbeid eller mange oppgaver gjenstår. Uferdig eller uavsluttet.
* ***Målet helliger middelet.*** – Betyr at handlinger, selv om de kan være tvilsomme eller moralsk problematiske, anses som akseptable hvis sluttresultatet er verdifullt nok.
* ***Møte seg selv i døren.*** – Bli konfrontert med sine egne tidligere meninger, standpunkter, uttalelser.
* ***Møte sine banemenn,*** alternativ variant ***Møte sin banemann.*** – Møte de som har hatt en negativ innflytelse livet ditt, skadet deg eller kommer til å skade deg.
* ***Møte sin skaper.*** – Å dø eller å gå bort.
* ***Møte veggen.*** – Man har levd med negativt stress i lengre tid å blitt helt utmattet.

== N ==
* ***Nede for telling.*** – Utslått og ute av stand til å kjempe videre. Fra boksing, når dommeren teller for å gi den utslåtte tid til å komme seg opp.
* ***Nedfor bakke går det alltid lettest.*** – Det går lettere når det går i din favør.
* ***Nissen på lasset.*** – Når man tar med seg noe eller noen, følger også problemer, utfordringer eller uønskede konsekvenser med. Om man prøver å flykte fra problemene sine, klarer man det ikke.
* ***Noe muffens.*** – Noe virker mistenkelig eller ikke helt riktig. Følelsen av at noe er galt.
* ***Noe å bite i.*** – Uformell måte å referere til litt mat eller annet spiselig.
* ***Noen har snakka sammen.*** – Antydning om at en beslutning eller avtale har blitt tatt på forhånd, ofte uten åpen kommunikasjon eller innsyn for andre.
* ***Noen liker mora, andre liker dattera.*** – Man har forskjellig smak.
* ***Noen hver,*** alternativ variant ***Noen og enhver.*** – Svært mange.
* ***Nok er nok.*** – En hendelse eller handling var den siste i en rekke av hendelser som til slutt førte til en reaksjon eller konsekvens.
* ***Nordavinden er kald, same hvor den kommer fra.*** – Grunnleggende sannheter vil ikke forandres uansett hvilke perspektiv man ser dem fra.
* ***Nordmenn er født med ski på bena.*** – Nordmenn har en sterk tilknytning til ski og vintersport, sterke skikulturen hvor mange lærer å gå på ski i ung alder.
* ***Nære øye,*** alternativ variant ***Det var nære på.*** – Noe som så vidt ble unngått, altså at en ulykke eller hendelse som nesten skjedde.
* ***Nød lærer naken kvinne å spinne.*** – I vanskelige situasjoner tvinges en til å finne andre måter å klare seg på.
* ***Nå blir det baluba.*** – Oppstyr og leven.
* ***Nå går de gamle hjem.*** – De første som går hjem eller gir seg er ofte de gamle, derfor oppfører man seg som gammel om man går tidlig hjem eller gir seg tidlig.
* ***Nå skal det bli andre boller*** (''Nå skal det bli andre boller, sa bakeren, han dreit i trauet (eller på brødspaden'') – Nå kommer det til å bli en forandring.
* ***Når alt kommer til alt,*** alternativ variant ***Når det kommer til stykket.*** – Det som betyr noe etter å ha vurdert alle faktorer og omstendigheter, en oppsummering eller konklusjon.
* ***Når det regner på presten, drypper det på klokkeren.*** – Når den overordnede (hovedpersonen) får penger eller goder vil også den underordnede (bipersonen) tjene litt på det.
* ***Når en dør lukkes, åpnes en annen.*** – Nye muligheter oppstår alltid.
* ***Når en snakker om sola, så skinner den.*** – Når man snakker om noen eller noe, så dukker den/det opp.
* ***Når katten er borte, danser musene på bordet.*** – Når autoriteten er fraværende, benytter andre sjansen til å gjøre som de vil.
* ***Når krybba er tom, bites hestene.*** – I dårlige tider kan det bli uvennskap og krangel selv blant venner.
* ***Når nøden er størst, er hjelpen nærmest.*** –
* ***Når ølet går inn, går vettet ut.*** – Når man drikker alkohol vil evnen til å tenke klart og ta gode beslutninger bli svekket. Fra [[Håvamål]]. (Vett = Vit, fra [[Norrønt (språk)|norrønt]] for forstand, kunnskap eller innsikt).
* ***Nye koster feier best.*** – Det kan være bra med nye folk i organisasjoner og på arbeidsplasser, de ser på saker på en ny måte og har ikke innarbeidede vaner og rutiner.

== O ==
* ***Odel og eie,*** alternativ variant ***Til odel og eie.*** – Ditt for alltid. Refererer til arverettigheter og eierskap til land eller eiendom.
* ***Også små gryter har ører.*** – Et hint om at barn som er tilstede kan høre det vi sier.
* ***Om hundre år er allting glemt.*** – Det kan virke viktig i dag men vil om en tid være uviktig og til slutt være glemt.
* ***Opp i ringene.*** – Ta fatt, komme i gang, bli aktiv og handlekraftig. Ofte brukt oppmuntre.
* ***Opp som en løve, ned som en skinnfell.*** – Man går hardt ut mot noe, men mislykkes og avslutter på ynkelig vis.
* ***Over en lav sko.*** – I store mengder eller hyppig.
* ***Over samme lest,*** alternativ variant ***Skåret over samme lest.*** – Noe som er veldig likt.

== P ==
* ***Pakke snippesken.*** – Pakke sammen, gi opp, eller dra sin vei.
* ***Pappenheimer.*** – Kamerat eller venn.
* ***Passe som hånd i hanske.*** – Passer svært godt sammen, helt presist.
* ***Passet påskrevet.*** – Få sterk kritikk, eller bli frakjent all ære.
* ***Penger i do,*** alternativ variant ***Penger i dass.*** – Bortkastede penger, sløsing eller dårlig investering.
* ***Penger under bordet.*** – Betalt i hemmelighet, bestikkelser.
* ***Pengene brenner i lomma.*** – Man klarer ikke å la vær å bruke pengene man har.
* ***Prikken over i-en.*** – Poengtere det lille ekstra som gjør noe eksepsjonelt og utenom det vanlige.
* ***Prøve til en blir blå i ansiktet,*** alternativ variant ***Prøve til en blir blå i tryne.*** – Forsøke noe gjentatte ganger uten å lykkes, ofte med stor innsats og frustrasjon. Jobber hardt, men uten å oppnå ønsket resultat.
* ***Pære full.*** – Å være svært beruset.
* ***Pø om pø.*** – Gradvis eller litt etter litt, en prosess som skjer stegvis over tid.
* ***På alerten.*** – Være årvåken, oppmerksom og klar til å handle. Påpasselig eller forberedt på noe uventet.
* ***På bekostning av.*** – Noe skjer på en måte som går ut over noe eller noen.
* ***På druen.*** – Man har drukket alkohol og er litt full.
* ***På dypt vann.*** – En situasjon der man befinner seg utenfor sitt komfortområde eller kompetanse. En utfordrende, usikker og litt risikabelt situasjon.
* ***På høy tid.*** – Noe burde ha skjedd for lenge siden, eller at det er på tide å handle før det blir for sent.
* ***På kornet.*** – Skildre noe på en troverdig måte. Treffe helt presist. (Kornet = Siktet på et gevær).
* ***På lykke og fromme.*** – Gjøre noe uten å vite hvordan det vil gå, uten plan, uten sikkerhet, litt tilfeldig og ofte litt risikabelt. Fromme = nytte, fordel.
* ***På snei.*** – Noe er skjevt, litt på skrå, eller ikke helt rett. Om stemningen er litt på snei er den litt rar eller ubalansert.
* ***På etterskudd.*** – Forsinket, å være kommet i bakleksa.
* ***På halv tolv.*** – På skakke eller på skeiva. Ikke ryddig og velordnet.
* ***På måfå.*** – Uten noen spesiell plan eller system.
* ***På papiret.*** – I teorien.
* ***På rett kjøl,*** alternativ variant ***Å komme tilbake på rett kjøl.*** – Tilbake på rett vei i livet.
* ***På seg selv kjenner en andre.*** – Man tror at andre tenker på samme måte som seg selv, vanligvis negativ, og tror at det er mulig å bedømme hvordan andre personer vil oppføre seg ut fra egen erfaring.
* ***På sett og vis.*** – På en måte.
* ***På skråplanet,*** alternativ variant ***Havne på skråplan.*** – Man er på god vei til å bli kriminell eller er allerede blitt det.
* ***På skøy,*** alternativ variant ***På moro.*** – For moro skyld. Uten alvor eller seriøse hensikter.
* ***På stell.*** – Uformelt uttrykk om at noe er i god orden.
* ***På strak arm.*** – Håndtere en situasjon eller en oppgave umiddelbart og uten forberedelse eller nøling.
* ***På stående fot.*** – Uten å ha tid til å tenke mer over det.
* ***På tide å gå til køys.*** – Det er tid for å legge seg og sove. ([[Seng|Køye]] er en soveplass).
* ***På trappene.*** – Noe som snart skal skje, er nært forestående.
* ***På tuppa.*** – Nervøs, overivrig, ustabil eller urolig.
* ***På tynn is.*** – En situasjon med høy risiko eller fare for å mislykkes, der det kreves stor forsiktighet. Det kan også innebære at man er i ferd med å gjøre noe uholdbart, ulovlig eller farlig.
* ***På vid gap.*** – Helt åpent eller vidåpent.
* ***På vippen.*** – Den eller det som kan påvirke resultatet, ofte brukt i politikken.

== R ==
* ***Rak i ryggen.*** – Opptre med integritet, selvrespekt og verdighet.
* ***Raka fant.*** – Helt blakk eller uten penger. (Fant = omstreifer).
* ***Reise kjerringa.*** – Komme tilbake etter en dårlig prestasjon.
* ***Ren og skjær.*** – Understreke at noe er helt og fullt det som beskrives, uten noen tvil eller forbehold.
* ***Renne ned dørene.*** – Være svært påtrengende, besøke eller kontakte noen veldig ofte.
* ***Renne ut i sanden.*** – Ikke bli noe av.
* ***Rett fra levra.*** – Si det som det er, uten å pynte på det.
* ***Rett som det er.*** – Ofte eller gjentatte ganger.
* ***Rette baker for smed.*** – Å beskylde, dømme eller straffe en annen enn den som har gjort det''.'' Det stammer fra [[Johan Herman Wessel|Johan Herman Wessels]] dikt ''Smeden og Bageren.''
* ***Ri en kjepphest.*** – Stadig snakke om ide, sak, hobby eller å stadig hevde en viss oppfatning.
* ***Ris bak speile.*** – En skjult trussel om straff.
* ***Ris til egen bak.*** – Gjøre noe som senere vil skade en selv eller føre til ubehagelige konsekvenser. Følge av å ikke tenker langt nok frem. (Ris=Bunt med kvister, gammel form for avstraffelse).
* ***Ro i sinnet gir fred i hjertet.*** – Indre ro fører til et fredelig liv.
* ***Rolig som skjæra på tunet.*** – Man føler seg trygg og har nervene under kontroll. Helt avslappet, trygg og ikke lar seg stresse.
* ***Rom ble ikke bygget på en dag.*** – Store ting tar tid å fullføre. Ting tar tid.
* ***Rope på elgen.*** – Humoristisk om å kaste opp, spesielt som følge av å ha drukket for mye alkohol.
* ***Rosinen i pølsa.*** – Det beste i noe, høydepunktet, den mest attraktive eller gledelige delen av en situasjon eller opplevelse.
* ***Rubbel og bit.*** – Alt sammen, hele greia, eller alle deler av noe.
* ***Ryke i tottene på hverandre.*** – Begynner å krangle eller slåss. (Ryke = Rjúka, [[Norrønt (språk)|norrønt]] for å fyke, fare eller stige opp).
* ***Ryke uklare.*** – Bli uenig eller havne i en konflikt. (Ryke = Rjúka, [[Norrønt (språk)|norrønt]] for å fyke, fare eller stige opp).
* ***Rød som en tomat.*** – Rødme kraftig i ansiktet, enten fordi man blir flau, skamfull, sjenert eller sint.
* ***Røyke sokkene sine.*** – Humoristisk for å antyde at noen har sagt eller gjort noe helt absurd, urealistisk eller tåpelig. Har mistet grepet om virkeligheten.

== S ==
* ***Saft suse.*** – Når man kommer på noe, eller har glemt noe.
* ***Saga blott*** – betyr at noe er avsluttet eller har forsvunnet.
* ***Saken er biff.*** – Noe er i orden.(Biff kommer trolig av bif., en forkortelse av [[svensk]] bifallen (‘godkjent’) eller bifalles).
* ***Samhold gjør sterk.*** – Sammen er vi sterkere.
* ***Samling i bånn.*** – Reise seg igjen etter et nederlag eller en vanskelig situasjon. Uttrykket stammer fra [[Vinter-OL 1928|vinter-OL i 1928]], [[militært patruljeløp]], og er opprinnelig en samling av laget etter en lang og bratt utforkjøring med sikte på å ta igjen et forsprang i innspurten.
* ***Samme hvor en snur seg så er rumpa bak.*** – Hvor mye man enn prøver å forandre situasjonen blir resultatet det samme.
* ***Satse alt på ett kort.*** – Ta en stor risiko ved å satse alt på en mulighet.
* ***Satt ut av spill.*** – Noe som ikke lenger fungerer, er deaktivert eller er ute av stand til å delta.
* ***Satte kaffen i halsen.*** – Man blir overrasket, sjokkert eller forskrekket.
* ***Se bort ifra.*** – Ignorere, ikke ta hensyn til eller velge å overse noe.
* ***Se gjennom fingrene.*** – Godta en handling eller praksis som man egentlig ikke skulle godta, men påtale eller straffe.
* ***Se seg nødt til.*** – Foreta seg noe som man ikke ønsker fordi situasjonen gjør det nødvendig.
* ***Se sitt snitt.*** – Utnytte en mulighet man plutselig får.
* ***Se spøkelse på høylys dag.*** – Være overdrevent mistenksom, mistenksom eller paranoid, ofte uten grunn.
* ***Se ut som en million.*** – Se veldig bra ut, ofte på en måte som utstråler selvtillit, stil og velvære. Brukes som kompliment til en persons, ofte en som ser så bra ut på en måte som symboliserer rikdom eller luksus.
* ***Selvgjort er velgjort.*** – Understreker verdien av å gjøre ting selv. Det du gjør selv, blir ofte gjort best.
* ***Ser ikke skogen for bare trær.*** – Man er så opptatt av detaljer at man ikke ser helheten.
* ***Sareptas krukke.*** – Utømmelig kilde eller et forråd som aldri tar slutt. Fra ''[[Det gamle testamentet]]'', «[[Kongebøkene]]» 17, 9–16.
* ***Sette alle kluter til.*** – Å gjøre sitt beste, bruke alle ressurser. Maritimt uttrykk hvor ordet «kluter» opprinnelig refererer til seil.
* ***Sette bukkeben.*** – Vise seg gjenstridig.
* ***Sette fingeren på noe.*** – Betyr å identifisere eller peke presist på noe, ofte i sammenheng med å finne årsaken til et problem eller å formulere noe som er vanskelig å sette ord på.
* ***Sette grå hår i hode på noen.*** – Gjøre noen bekymret, urolig eller stresset.
* ***Sette hverandre stevne.*** – Inngå en avtale om å møtes.
* ***Sette kronen på verket.*** –  Gjør noe komplett, det som topper det hele, legge til den siste og mest fullkomne detaljen som gjør det komplett.
* ***Sette ned foten.*** – En fast beslutning eller handling for å stoppe noe eller hindre noe fra å skje. Ikke vil tolerere en oppførsel.
* ***Sette pengene på rett hest.*** – Velge det som er riktig. Satse på det som gir god avkastning eller å være vellykket.
* ***Sette ting på spissen.*** – Overdrive eller fremstille noe på en ekstrem eller skarp måte for å få frem et poeng eller understreke noe.
* ***Sette tæring etter næring.*** – Tilpasse forbruket etter inntekten.
* ***Sette sitt lys under en skjeppe.*** – Man trenger ikke å skjule sine evner eller talenter i stedet for å vise dem frem og la dem skinne. Kommer fra [[Evangeliet etter Matteus|Matteus]] 5:15.
* ***Sette verden på hodet.*** – Å snu opp ned på ting, ofte med liten grunn, eller å gjøre ting på en uvanlig eller unødvendig omfattende måte.
* ***Sirkelen er sluttet.*** – At noe eller noen er tilbake der det startet. Indikere at noe har kommet til en naturlig eller logisk avslutning.
* ***Sitte fast i gamle vaner,*** alternativ variant ***Sitte fast i gamle spor.*** – Når forandring ikke kommer. Fanget i gamle mønstre eller rutiner som hindrer endring eller fremgang.
* ***Sitte med hendene i fanget.*** – Ikke gjøre noe eller ta tak i en situasjon der det er behov for handling. Hjelpeløshet, latskap eller resignasjon.
* ***Sitte med skjegget i postkassa.*** – Havne i en pinlig situasjon som et resultat av egne handlinger eller å bli tatt på fersken.
* ***Sitte med Svarteper.*** – Sitte igjen med noe dårlig, en uønsket oppgave eller situasjon etter at andre har sluppet unna.
* ***Sitte på gjerdet.*** – Vente å se hvordan det utvikler seg, avventende eller unnvikende, ikke tar stilling eller unngår å velge side.
* ***Sitte på sin høye hest.*** – Være arrogant.
* ***Skal ha det i mente.*** – Skal huske det.
* ***Skape blest om.*** – Generere oppmerksomhet, interesse eller begeistring rundt noe.
* ***Skape ondt blod.*** – Forårsake fiendskap, uenighet eller bitterhet mellom mennesker.
* ***Skikk og bruk.*** – Normer og regler for god oppførsel og høflighet i samfunnet. Tradisjoner, etikette og uskrevne regler om hvordan man bør hilse, takke, oppfører seg ved middagsbordet, og generelt hvordan man viser hensyn til andre mennesker i sosiale sammenhenger.
* ***Skille klinten fra hveten.*** – Skille mellom det gode og det dårlige.
* ***Skinnet bedrar.*** – Det ytre kan gi et feil inntrykk, noe kan være skjult bak fasaden.
* ***Skite i eget reir.*** – Skade sine egne interesser, oppføre seg på en måte som er skadelig for en selv eller sin egen situasjon.
* ***Skjær i sjøen.*** – Det er hindringer eller problemer som kan oppstå i en situasjon.
* ***Skjære alle over én kam.*** – Behandle eller anse alle på samme måte uten å ta hensyn til forskjeller.
* ***Skli på et bananskal.*** – Havne i en eller annen situasjon ved ren tilfeldighet.
* ***Skogens konge.*** – Elgen.
* ***Skolerett,*** alternativ variant ***Stå skolerett.*** – Å stå til rette for, eller bli strengt irettesatt.
* ***Skomaker, bli ved din lest.*** – Hold deg til det du kan best.
* ***Skride til verket.*** – Begynne en oppgave eller arbeid, ofte med stor besluttsomhet og energi.
* ***Skriften på veggen.*** – Varsel eller advarsel om at noe kan skje.
* ***Skille mellom snørr og barter.*** – Skille mellom hva som er relevant og hva som er irrelevant; holde forskjellige saker fra hverandre.
* ***Skygge banen.*** – Trekke seg unna eller holde seg unna noe.
* ***Skyte en hvit pil.*** – Noe er oppgitt, tapt eller håpløst.
* ***Skyte fra hofta.*** – Være kjapp med å handle eller utale seg om noe, enkelte ganger for kjapp.
* ***Skyte spurv med kanon.*** – Å bruke overdreven midler eller innsats i en situasjon som ikke skulle tilsi at det var nødvendig.
* ***Skåren for tungebåndet.*** – Man er veltalende eller har lett for å snakke.
* ***Slag i luften.*** – Ineffektivt forsøk.
* ***Sleip som en ål.*** – En person som er utspekulert og vrir seg unna, er slu og vanskelig å ha med å gjøre eller avsløre.
* ***Slenge med leppa.*** – Man sier noe man ikke skulle sagt, snakker før man tenker, eller sladrer.
* ***Slik eller slik.*** – To klare alternativer. En klar beslutning.
* ***Slippe en bombe.*** – Avsløre en overraskende, sjokkerende eller uventet nyhet.
* ***Slippe gjennom nåløyet.*** – Tilfredsstille veldig vanskelige krav som veldig få gjør.
* ***Slippe katta ut av sekken.*** – Komme med en nyhet, gjerne noe man har hatt lyst til å fortelle en stund eller noe andre har lurt på en stund.
* ***Slippe luften ut av ballongen.*** – Å avsløre en sak.
* ***Slippe til.*** – Få mulighet til å gjøre, bidra eller ta del i noe.
* ***Slippe unna.*** – Unngå noe ubehagelig, som straff, ansvar eller en vanskelig situasjon.
* ***Slu som en rev,*** alternativ variant ***Lur som en rev.*** – Humoristisk om å være listig og utspekulert.
* ***Slå av en prat.*** – Samtale i en avslappet atmosfære uten nødvendigvis å ha et bestemt formål eller tema.
* ***Slå inn åpne dører.*** – Argumentere for noe som allerede er oppnådd eller akseptert.
* ***Slå kollbøtte.*** – Overraskende eller rask endring, eller noen endrer totalt mening. Refererer til en kroppslig rulle fremover eller bakover, en grunnleggende ferdighet innen [[turn]].
* ***Slå lens.*** – Urine. (Lense = tømme).
* ***Slå opp.*** – Avslutte forholdet med en kjæresten. Det betyr også å finne informasjon i en bok eller kilde.
* ***Slå på stortromma.*** – Å gjøre noe med stor oppmerksomhet og gjøre det kanskje litt større enn nødvendig.
* ***Slå på tråden.*** – Ringe noen, telefonere.
* ***Slå seg for brystet.*** – Anger og bot.
* ***Slå seg gul og blå.*** Falle, slår seg eller blir utsatt for fysisk påkjenning. Få blåmerker etter å ha skadet seg. 
* ***Slå seg på brystet.*** – Vise stolthet, styrke eller selvsikkerhet.
* ***Slå seg opp.*** – Oppnå en bedre posisjon eller høyere status, spesielt i forretnings- eller arbeidslivet.
* ***Slå seg til ro.*** – Uformelt om å gifte seg.
* ***Slå seg vrang.*** – Bli lite samarbeidsvillig, vanskelig eller kranglete.
* ***Slå seg på brystet.*** – Skryter, viser frem sin styrke eller prestasjon.
* ***Slå seg på låra.*** – Le hjertelig eller reagere med stor begeistring.
* ***Slå sine pjalter sammen.*** – Gå sammen for å oppnå et felles mål, samarbeide.
* ***Slå to fluer i en smekk.*** – Å utrette eller oppnå to (eller flere) ting på en gang.
* ***Slå ut håret.*** – Ha det gøy, slippe hemninger og virkelig nyte seg selv. Gjøre noe morsomt uten å bekymre seg.
* ***Smakken er som baken,*** alternativ variant ***Smakken er som baken, delt.*** – Man liker forskjellige ting.
* ***Smi mens jernet er varmt.*** – Man er nødt til å gjøre noe mens mulighetene er der. Utnytte en gunstig situasjon.
* ***Sminke grisen.*** – Forsøke å forbedre noe, uansett hvor mye man pynter på det vil det ikke hjelpe.
* ***Sminke sannheten.*** – Pynte på sannheten eller å presentere noe på en måte som gjør det tiltalende eller akseptabelt.
* ***Smuler er også brød.*** – Litt er bedre enn ingenting. Selv små ting har verdi.
* ***Smør på flesk.*** – Unødvendig eller overflødig.
* ***Å Smøre seg med tålmodighet.*** – Være tålmodig, forberede seg på å vente, eller å holde ut i en situasjon som krever ro og tid.
* ***Snakke i ett kjør.*** – Snakke uavbrutt.
* ***Snakke over hodet på noen.*** – Den man snakker til forstår det ikke på grunn av for avansert språkbruk, eller manglende bakgrunnsinformasjon.
* ***Snakke rett fra levra.*** – Si akkurat det man tenker og føler. Være ærlig og direkte.
* ***Snille piker kommer til himmelen, slemme piker kommer hvor hen de vil.*** – Gjør man alt som blir forventet av en når man langt, men er man litt opprørske og utfordrer kan man nå ennå lenger.
* ***Snu på flisa.*** – Prøve på en annen måte.
* ***Snu på skillingen,*** alternativ variant ***Snu og vende på skillingen,*** eller ***Snu på krona.*** – Være nøysom eller spare penger. (Skilling er en gammel nordisk [[myntenhet]]).
* ***Snøen som falt i fjor.*** – Å snakke om et problem eller sak som ikke lenger er aktuell.
* ***Spill for galleriet.*** – Gjøre noe bare for å imponere. (Fra [[Teater|teaterverdenen]] hvor man måtte overdrive opptreden slik at også de på [[Galleri|galleriet]] fikk med seg handlingen).
* ***Sikkert som amen i kjerka.*** – Det er helt sikkert, uunngåelig eller garantert.
* ***Sitte stille i båten.*** – Ikke foreta seg noe som vil trekke til seg oppmerksomhet. Holde seg rolig og unngå å skape problemer eller uro i ustabil eller krevende situasjoner.
* ***Som fisken i vannet.*** – Når man forteller at man mestrer en situasjon eller tilstand godt.
* ***Som gjedda i sivet.*** – Være tålmodig og klar, klar til å slå til i riktig øyeblikk.
* ***Som gullring i et grisetryne er en vakker kvinne uten vett.*** –
* ***Som hakka møkk.*** – Det går raskt unna, eller at salget går veldig bra.
* ***Som hund og katt.*** – Være i konstant konflikt eller å krangle hele tiden.
* ***Som julekvelden på kjerringa.*** – Når noe kommer svært overraskende, selv om at man lenge har forventet at det skal skje.
* ***Som lyn fra klar himmel.*** – Noe skjer helt uventet og plutselig, uten forvarsel. Det beskriver en hendelse eller situasjon som oppleves som sjokkerende eller overraskende fordi det ikke var noen tegn eller indikasjoner på at det skulle skje.
* ***Som man reder, så ligger man.*** – Man må ta konsekvensene av sine handlinger.
* ***Som man roper i skogen får man svar.*** – 
* ***Som manna fra himmelen.*** – Noe som blir mottatt med stor takknemlighet kommer uventet, særlig i en vanskelig situasjon. Det føles som en gave fra oven. Fra [[Bibelen]], hvor "[[manna]]" var den mirakuløse maten som [[Gud]] ga til israelittene i ørkenen for å holde dem i live (2. Mosebok 16:4-5). 
* ***Som plommen i egget.*** – Når en situasjon er helt ideell. 
* ***Som sild i tønne.*** – Noe er tettpakket eller trangt, ofte brukt om mennesker som står eller sitter veldig tett sammen. 
* ***Som tente lys.*** – Meget oppmerksomme, lydhørt og stille. 
* ***Som å skvette vann på gåsa.*** – Forgjeves, fånyttes, til ingen nytte. 
* ***Sommerfugler i magen.*** – Være nervøs.
* ***Spare seg til fant.*** – Å spare på feil ting, som på lang sikt blir kostbart, for eksempel å la være å bruke penger på vedlikehold, eller å kjøpe billige ting som går fort i stykker, fremfor å kjøpe dyrere ting av kvalitet. (Fant = omstreifer).
* ***Spille offerkortet.*** – Å fremstille seg selv som et offer for å oppnå sympati, unnskyldning eller fordeler i en situasjon. Uttrykket brukes ofte negativt og antyder at noen utnytter en situasjon.
* ***Spille sitt sterkeste kort.*** – Å bruke sitt beste argument eller ressurs for å gjøre det mest effektive man kan i en situasjon.
* ***Spise kirsebær med de store.*** – Å omgås med folk som er rikere, mektigere eller har mer innflytelsesrike enn en selv. Eller å delta i aktiviteter eller situasjoner hvor man er i selskap med personer som har høyere status eller mer makt.
* ***Spisse ørene.*** – Lytte godt etter.
* ***Splinten i din brors øye,*** alternativ variant ***Å se splinten i din brors øye, men ikke bjelken i ditt eget.*** – Legger merke til små feil hos andre, men ignorerer sine egne. Fra [[Evangeliet etter Matteus|Matteus]] 7:3-5.
* ***Splitte mine bramseil.*** – Humoristisk kraftuttrykk, gjerne brukt for å knytte an til livet til sjøs eller sjøfolk. (Bramseil var de øverste [[Seil|seilene]] på [[Fullrigger|fullriggerne]]).
* ***Spre sine vinger.*** – Uttrykket kan ha to ulike betydninger: å gjøre seg klar til å reise videre, gjerne i overført betydning, for eksempel om ungdom på vei til å forlate barndomshjemmet, ''eller'' – etterfulgt av preposisjonen ''over'': å verne om noe eller noen.
* ***Spurv i tranedans.*** – Liten og ubetydelig i finere selskap.
* ***Spytte i nevene.*** – Ta fatt på en oppgave, ta nytt tak eller ta i.
* ***hodet i veggen.*** – Å møte uovervinnelige hindringer. Man kommer ikke videre.
* ***Stemningen er til å ta og føle på.*** – Atmosfæren er så sterk og tydelig at den nesten føles fysisk nærværende. Intens spenning, forventning eller entusiasme i en gruppe, eller en stillhet. Benyttes i både positive og negative situasjoner.
* ***Sterkere lut.*** – Noe krever kraftigere virkemidler, strengere tiltak eller en mer drastisk løsning enn det som hittil er forsøkt.
* ***Sterk som en bjørn.*** – Humoristisk uttrykk som beskriver noen som har stor fysiske styrke eller utholdenhet.
* ***Sterkere lut,*** alternativ variant ***Kraftigere lut.*** – Man må ta i bruk kraftigere midler eller metoder enn det man har forsøkt eller brukt så langt.
* ***Stikk i strid.*** – Det motsatte.
* ***Stikke frem haka.*** – Kom med en kontroversiell påstand.
* ***Stikke halen mellom bena,*** alternativ variant ***Med halen mellom beina.*** – Trekke seg tilbake i skam, nederlag eller ydmykelse. Som en hund som kryper unna med halen mellom bena.
* ***Stikke hodet i et vepsebol,*** alternativ variant ***Stikke hånden i et vepsebol.*** – Å gjøre noe som provoserer eller skaper problemer.
* ***Stikke hode i sanden.*** – Ignorere problem rundt deg.
* ***Stikke kjepper i hjulene.*** – Forårsake problemer, hindre eller vanskeliggjøre fremgangen i noe.
* ***Stikke under stol,*** alternativ variant ***Stikke under en stol.*** – Skjule noe eller å holde noe tilbake.
* ***Stille før stormen.*** – Man forventer mer urolige tider fremover. Forventning om konflikt, endringer eller travle tider.
* ***Stille seg spørrende,*** alternativ variant ***Stille seg tvilende.*** – Være tvilende eller undrende. Usikre på en påstand, beslutning eller situasjon.
* ***Stille spørsmål ved.*** – Være tvilende eller skeptisk til. Merk at det ikke regnes som korrekt norsk å si «stille spørsmålstegn ved».
* ***Stå på hode.*** – Alt er kaos. Eventuelt gjøre hva som helst for noen.
* ***Stillest vann har dypest grunn.*** – En stille og beskjeden presjon har også en dypere klokskap eller tankevirksomhet.
* ***Stinn brakke.*** – Humoristisk for at lokalet er fult, stappfullt, smekkfullt eller fullt hus.
* ***Stopp en hal.*** – Vent litt. Sjømannsuttrykk som er basert på stans med å hale (dra).
* ***Store sko å fylle.*** – Å arve eller overta et stort ansvar.
* ***Stramme inn livreima.*** – Leve mer sparsommelig eller redusere utgifter. (Livrem = Belte. Livet = Midjen. Reim = Bånd av lær, tekstil eller annet materiale).
* ***Stramme seg opp.*** – Rette seg opp, ta seg sammen.
* ***Strek i regninga.*** – Noe kom i veien for planen.
* ***Strekke strikken.*** – Presse grensene eller gå så langt som mulig innenfor.
* ***Strekke våpen.*** – [[Kapitulasjon|Kapitulere]]. (Strekke refererer til å rette ut eller legge ned).
* ***Strengt tatt,*** alternativ variant ***Strengt talt.*** – Man ser bort fra alt uvesentlig eller uvedkommende og holder seg til hvordan tingene i virkeligheten er.
* ***Stridens eple.*** – Det striden dreier seg om.
* ***Stridens kjerne.*** – Det sentrale eller viktigste punktet i striden, konflikten eller uenigheten.
* ***Stryke med.*** – Uformelt uttrykk for å dø.
* ***Strø sand på.*** – Man godkjenner eller bestemmer noe som egentlig allerede er godkjent og bestemt; uttrykket kommer fra den gang man skrev med blekk og penn på papir, og strødde sand på for at blekket skulle bli sugd opp slik at det man hadde skrevet, ble fortere tørt – det vil si klart til å settes ut i livet.
* ***Strø sand i maskineriet.*** – Noe som fører til at prosess vil gå tungt og trått.
* ***Stygg som juling.*** – Humoristisk om å beskrive noe eller noen som er veldig stygg eller uattraktiv.
* ***Stå på egne ben.*** – Klare seg selv.
* ***Stå på hode.*** – Noe er totalt kaos og alt står opp ned. Kan også brukes om å anstrenge seg veldig eller gjøre sitt aller beste.
* ***Stå på pinne.*** – Overdrevent tjenestevillig, alltid klar til å gjøre hva som helst for noen. Fra [[falkoneri]] hvor falken satt på en pinne og var klare til å fly på jegerens kommando.
* ***Stå på sitt.*** – Holde fast ved sin mening eller standpunkt, selv om man møter motstand eller press til å endre det.
* ***Stå på stedet hvil.*** – Ingen fremgang, utvikling, endring eller å ikke komme videre.
* ***Stå skolerett.*** – Måtte forklare eller forsvare seg, ofte i en formell eller autoritær setting.
* ***Suge litt på det.*** – Tenke grundig over noe før man tar en beslutning eller gir et svar. 
* ***Suge på karamellen.*** – Å nyte suksessen eller en fordel så lenge som mulig. 
* ***Suge på labben.*** – Være i en økonomiske vanskeligheter situasjon.
* ***Sulten er den beste kokk.*** – Alt smaker bedre når man er sulten.
* ***Sus i serken.*** – Gammelt morsomt uttrykk for festlig, livlig situasjon eller en god stemning. (Serk = underkjole).
* ***Svart-hvitt.*** – Unyansert. Forenklet motsetninger, uten nyanser. Ofte helt riktig eller helt feil.
* ***Svarte penger.*** – '''P'''enger tjent uten å betale skatt av.
* ***Svelge en kamel.*** – Man må godta noe som man er imot, gjerne for å oppnå noe annet.
* ***Svelge sin stoltheten.*** – Sette stoltheten til side. Overvinne skamfølelsen og gjøre noe man egentlig synes er pinlig eller vanskelig. Ta en handling de helst ville unngått.
* ***Svigermors drøm.*** – En mann, eller kvinne, som mødre ønsker for sine barn.
* ***Sy puter under armene på noen.*** – Gi noen unødvendig mye hjelp eller overbeskytte dem.
* ***Synge på siste verset.*** – Noe er i ferd med å bryte sammen, streike eller dø.
* ***Syrlige stikk.*** – Kommentar eller kritikk utført med skarpe eller spydig tone.
* ***Så inn i granskauen.*** – Veldig, ekstremt eller fryktelig. Langt over det normale.
* ***Så splid,*** alternativ variant ***Skape splid.*** – Skape uenighet eller konflikt. (Splid = Splīt, fra [[middelnedertysk]] for uenighet eller tvist).
* ***Så stille at man kan høre en knappenål falle.*** – Total stillhet, der selv den minste lyd ville være merkbar.
* ***Sånn er livet.*** – Man må aksept livets realiteter. Holdning til livets opp- og nedturer. (Norsk versjon av [[Fransk|franske]] ''c'est la vie).''

== T ==
* ***Ta avstand fra,*** alternativ variant ***Ta sterkt avstand fra.*** – Distansere seg fra noe, enten fysisk, mentalt eller moralsk.
* ***Ta bena fatt.*** – Begynne å gå.
* ***Ta bena på nakken.*** – Å flykte eller løpe raskt.
* ***Ta bladet fra munnen.*** – Si sin mening eller avsløre noe som har vært usagt. Si noe rett ut eller å uttrykke seg åpent og ærlig.
* ***Ta brødet ut av munnen på noen,*** alternativ variant ***Ta maten ut av munnen på noen.*** – Ta bort noens mulighet til å forsørge seg selv.
* ***Ta den helt ut.*** – Gå veldig langt (overdrive), så langt som det er mulig å gå.
* ***Ta det med en klype salt.*** – Være en smule skeptisk til det som blir sagt.
* ***Ta det piano.*** – Ta det rolig. Stammer fra det italienske ordet “piano”, som betyr svakt eller mykt.
* ***Ta det sikre før det usikre.*** – Velge den tryggeste løsningen fremfor en risikabel mulighet.
* ***Ta en høneblund.*** – Ta en kort lur eller hvilepause, ofte midt på dagen. Power nap.
* ***Ta en pust i bakken.*** – Hvile.
* ***Ta en spansk en.*** – En lettvint løsning, enkelt, frekt eller kreativt.
* ***Ta en telefon.*** – Ringe noen, telefonere.
* ***Ta hatten av for noen.*** – Vise respekt, anerkjennelse eller beundring for en person eller handling. Uttrykke ærbødighet eller takknemlighet.
* ***Ta høyde for noe.*** – Ta noe i betraktning.
* ***Ta i et tak.*** – Hjelpe til eller også komme til unnsetning.
* ***Ta i med ildtang.*** – Man vil helst ikke røre ved det, men hvis man må, så gjør man det med så mye avstand som mulig.
* ***Ta kvelden.*** – Humoristisk, uformelt uttrykk for å dø.
* ***Ta kål på noe.*** – Ødelegge noe fullstendig.
* ***Ta lærdom av.*** – Lære av en erfaring eller hendelse. For å unngå feil i fremtiden og forbedre seg.
* ***Ta det for god fisk.*** – Se: ''Ikke ta det for god fisk.'' 
* ***Ta noe på sparket.*** – Gjøre noe uforberedt.
* ***Ta noe til følge.*** – Ta hensyn til noe, etterkomme, adlyde eller aksepterer en beslutning, en klage eller et råd.
* ***Ta noen på ordet.*** – Tolke det noen sier bokstavelig og handle ut fra det noen sier uten å tvile eller stille spørsmål.
* ***Ta på kornet.*** – Noe er akkurat som beskrevet.
* ***Ta på med silkehansker.*** – Behandle noe eller noen med stor forsiktighet, omtanke og følsomhet.
* ***Ta på seg martyrrollen.*** – Framstille seg selv som uselvisk lidende for å oppnå sympati eller anerkjennelse.
* ***Ta rev i seilene.*** – Opptre forsiktig og å ta kontroll. Uttrykket kommer fra seiling hvor man rever et seil i mye vind, for å lettere kunne kontrollere båten.
* ***Ta rotta på.*** – Lure noen grundig, knekke eller ta fatt.
* ***Ta seg en blund,*** alternativ variant ***Ta seg en lur*** – Å sove litt.
* ***Ta seg en dram.*** – Gammelt uttrykk om å drikke litt brennevin.
* ***Ta seg sammen.*** – Vise mer selvkontroll, stramme seg opp, skjerpe seg og vise mer disiplin, innsats eller ansvar.
* ***Ta seg til rette*** – Gjøre noe uten å be om tillatelse.
* ***Ta seg vann over hodet.*** – Å ta på seg for mange oppgaver eller overvurdere egen kapasitet.
* ***Ta sin hatt og gå.*** – Trekke seg fra en stilling, gi opp eller forlate en situasjon.
* ***Ta skjeen i en annen hånd.*** – Gjøre noe på en annen måte.
* ***Ta til takke med.*** – Nøye seg med.
* ***Ta tyren ved hornene.*** – Ta målrettet tak i hovedproblemet direkte og uten å nøle. (Tyr = okse)
* ***Ta vare på.*** – Beholde, oppbevare, eller beskytte noe.
* ***Takke for seg.*** – Humoristisk, uformelt uttrykk for å dø.
* ***Tale er sølv, taushet er gull.*** – Ofte er det bedre å tie enn å tale.
* ***Tap og vinn med samme sinn.*** – Man skal ta både fiasko og seire med like stor sinnsro og balanse. 
* ***Tape ansikt.*** – Miste verdighet eller respekt, eller å oppleve skam, gjerne offentlig.

* ***Tapt bak en vogn.*** – Være treg i oppfatning eller uintelligent.
* ***Tatt imot med åpne armer,*** alternativ variant ***Tar imot med åpne armer.*** – Ønske noe eller noen hjertelig velkommen, med vennlighet og varme, uten forbehold. Positiv og gjestfri holdning, enten det handler om å ta imot personer, ideer eller muligheter.
* ***Tatt på fersken.*** – Bli tatt, overrasket eller oppdaget midt i ugjerningen.
* ***Tatt på senga.*** – Overraske noen eller ta noen på fersken.
* ***Tenke koffert,*** alternativ variant ***Tenke i koffert.*** – Tolke noe som en seksuell referanse, selv om det ikke er det.
* ***Tenne på alle pluggene.*** – Reagere voldsomt og impulsivt.
* ***Terningen er kastet.*** – En viktig beslutning er tatt og at det ikke er noen vei tilbake. Det [[Julius Cæsar]] skal ha sagt da han krysset elven Rubicon og startet en borgerkrig i Roma.
* ***Tett i pappen.*** – Være lite intelligent.
* ***Tett som hagl.*** – Noe som kommer etter hverandre veldig raskt, tettpakket eller i stor mengde, ofte uten pause. Som for eksempel når det er liten avstand mellom utøvere i en sport.
* ***Tid er penger.*** – Tiden vår har verdi, og det er viktig å bruke den godt.
* ***Tiden flyr.*** – Tiden går fort.
* ***Tiden leger alle sår,*** alternativ variant ***Tiden leger alle sår, men arrene tilbakestår.*** – Med tiden vil sorg og smerte gradvis avta.
* ***Tiden og veien.*** – Tiden er knapp, man har ikke mer tid enn den man er nødt til å bruke på veien.
* ***Tidens tann.*** – Noe er påvirket av tiden som har gått, slitasje, erosjon og forvitring.
* ***Til alt overmål.*** – Man vil legge til noe ekstra, ofte med en undertone av kritikk eller anerkjennelse.
* ***Til gagns.*** – Grundig, nyttig, fullt ut eller så det virkelig hjelper.
* ***Til pers.*** – Man skal gjennomgå noe eller utføre en oppgave.
* ***Til skjells år.*** – Man har blitt så gammel at man har begynt å forstå eller har blitt klok.
* ***Til syvende og sist.*** – Det som betyr noe etter å ha vurdert alle faktorer og omstendigheter, en oppsummering eller konklusjon.
* ***Tilhøre den grå masse.*** – En del av mengden, uten å skille seg ut, å være anonym, ordinær eller uprofilert. Ofte litt negativt om mennesker som ikke markerer seg på noen måte.

* ***Ting tar tid.*** – Alt krever tid og tålmodighet.
* ***Tisse i buksa for å holde varmen.*** – En kortsiktig midlertidig løsning, men som på lang sikt gjør situasjonen verre.
* ***Titt og ofte.*** – Noe som skjer hyppig eller regelmessig, men ikke nødvendigvis på faste tidspunkter.
* ***Tjukk i hue,*** alternativ variant ***Tykk i hodet.*** – Humoristisk om en som er treg til å forstå eller dum.
* ***Tolvte time.*** – Tiden er snart ute.
* ***Tomme tønner rumler mest.*** – De som er mest høylytt er ofte de som har minst fornuftig å si.
* ***Toppen av isfjellet.*** – Man ser bare en liten del av et problem som er mye større og mer komplekst enn det som umiddelbart kan ses. Et isfjell har bare en liten synlig del over vann, størstedelen er under vann og ikke synlig.
* ***Tort og svie.*** – En situasjoner der noen har lidd overlast, urett eller en ubehagelig opplevelse, også brukt i erstatningsretten om noen er utsatt for en forsettlig eller uaktsom voldshendelse, kan den som har påført skaden måtte betale en rimelig erstatning.
* ***Trampe i klaveret.*** – Gjøre noe dumt, pinlig eller taktløst.
* ***Treffe spikeren på hode.*** – Påpeke det vesentlige. Ha forstått eller løst et problem på en perfekt måte.
* ***Trekke det korteste strå,*** alternativ variant ***Trekke det lengste strå.*** – Den som trekker det korteste strå har uflaks og den som trekker det lengste har flaks.
* ***Trekke i trådene.*** – Ha kontroll eller innflytelse over en situasjon, styrer eller påvirker hendelser fra en posisjon i bakgrunnen.
* ***Trekke seg tilbake,*** alternativ variant ***Dra seg tilbake.*** – Frivillig forlate en posisjon, rolle, situasjon eller sosiale aktivitet. Gå av med pensjon.
* ***Trekke sitt siste sukk.*** – Dø.
* ***Tro kan flytte fjell.*** – Sterk tro, vilje eller overbevisning kan overvinne selv de største utfordringer eller hindringer som ellers ville virke umulig å overvinne. Kommer fra [[Evangeliet etter Matteus|Matteus]] 17:20.
* ***Trykk seksten,*** alternativ variant ***Trøkk seksten.*** – Kraftig slag, fall, handling eller effekt.
* ***Trøste og bære.*** – Uttrykker overraskelse, oppgitthet eller frustrasjon.
* ***Trøtt som en strømpe.*** – Å være kjempetrøtt.
* ***Trå til.*** – Ta i et tak, hjelpe til eller også komme til unnsetning.
* ***Trådde sine barnesko.*** – Der man vokste opp eller tilbragte sin barndom.
* ***Tråkke i salaten.*** – Gjøre noe dumt, pinlig eller taktløst.
* ***Tråkke på noen som ligger nede.*** – Kjefte eller angripe noen som allerede befinner seg i en ubehagelig eller sårbar situasjon.
* ***Ture fram.*** – Opptre på en hensynsløs, kraftfull eller dominerende måte.
* ***Tunga på vektskåla.*** – Det som gjør utslaget eller som avgjør saken.
* ***Tvinne tommeltotter.*** – Ikke ha noe å gjøre, eller la være å gjøre noe nyttig.
* ***Tygge på noe.*** – Man må tenke litt på det før man tar en avgjørelse.
* ***Tørke støv av.*** – Ta noe i bruk igjen.
* ***Tørne inn.*** – Legge seg og sove. (Maritimt uttrykk, tørne inn fra vakt eller tjeneste).
* ***Tørr bak ørene.*** – Erfaren og moden.
* ***Tøye grensen.*** – Overskride grensen litt.

== U ==
* ***Ugler i mosen.*** – Det er noe lureri, skjulte farer eller noe er ikke som det skal være.
* ***Ule med ulver,*** alternativ variant ***Tute med ulver*** eller ***Ule med de ulvene som er ute.*** – Tilpasse seg eller oppføre seg som de man omgås med. Ofte negativ eller uønskede atferder for å passe inn.
* ***Ulv i fåreklær.*** – Utgis seg for noe annet enn det man er. Skjule sine sanne intensjoner eller onde hensikter.
* ***Ungkar og spellemann.*** – Ungkaren var ugift, han sto fritt til å dra dit han ville, på samme måte som spillemennene.
* ***Unntaket som bekrefter regelen.*** – Enkelte ganger må man gjøre unntak fra reglen. Paradokset er at tanken ved å anerkjenne et unntak, bekrefter at det finnes en regel som unntaket avviker fra.
* ***Ut med språket.*** – Si det som det er.
* ***Utakk er verdens lønn.*** – Man gjør en god gjerning eller anstrengelse, men den blir ikke verdsatt.
* ***Ute av syne, ute av sinn.*** – Når man ikke lenger ser det bryr man seg ikke lenger om det.
* ***Ute å sykle.*** – Ikke ha full oversikt over en situasjon, misforstå eller være forvirret.
* ***Uten plett og lyte.*** – Gammelmodig uttrykk om å være eller gjøre noe feilfritt.
* ***Uten mat og drikke duger helten ikke.*** – En påminnelse om at selv de dyktigste og sterkeste ikke er så ulike andre men også trenger mat og drikke.
* ***Utlodding.*** – Lodde ut gevinster i et [[lotteri]], å selge lodd.
* ***Utsett ikke til i morgen hva man kan gjøre i dag.*** – Det er bedre å gjøre noe med en gang enn å vente med det.

== V ==
* ***Valuta for pengene.*** – Få mye for pengene man bruker.
* ***Var fordufta.*** – Forsvant plutselig uten å etterlate seg spor.
* ***Varm i trøya.*** – Ha blitt vant til det over tid, komfortabel og trygg i en situasjon.
* ***Varmt rundt ørene.*** – Havner i en vanskelig og sårbar situasjon.
* ***Veggene har ører.*** – Man bør være forsiktig med hva man sier, fordi uvedkommende kan høre det.
* ***Veien til helvete er brolagt med gode intensjoner.*** – Selv gode intensjoner kan føre til negative konsekvenser hvis de ikke følges opp med handling eller gjennomtenkte valg.
* ***Vel å merke.*** – Legge særlig merke til noe eller å presisere en viktig detalj.
* ***Vende det døve øret til.*** – Ignorere noe.
* ***Vende kappen etter vinden.*** – Endre mening til det som er populært.
* ***Vente barn.*** – Være gravid.
* ***Vi leker ikke butikk.*** – Vi gjør ting ordentlig, vi er ryddige, har alt i orden.
* ***Viljen drar halve lasset.*** – Om man har en sterk vilje eller motivasjon, er man allerede halvveis.
* ***Vinne øre for noe.*** – Få oppmerksomhet for noe.
* ***Vinn-vinn situasjon.*** – Situasjon hvor alle parter oppnår en fordel.
* ***Vise fingeren,*** alternativ variant ***Vise langfingeren.*** – Uttrykk for forakt eller misnøye. Det innebærer å strekke ut langfingeren mens de andre fingrene er knyttet.
* ***Vokser ikke på trær.*** – Være sjeldne eller vanskelige å få fatt i.
* ***Vri hodet.*** – Tenke hardt, fundere eller prøve å finne en løsning på et problem.
* ***Vri nøtta.*** – Humoristisk om å tenke hardt for å løse et problem.
* ***Væpne seg til tennene.*** – Forberede seg godt og være klar for hva som enn kan skje før en oppgave, diskusjon eller handling.
* ***Vær takknemlig for det du har.*** – Verdsett det du allerede har i livet.
* ***Være bakfull.*** – Være fyllesyk.
* ***Være blakk.*** – Ikke ha penger.
* ***Være blåøyd.*** – Være naiv, godtroende.
* ***Være der for noen.*** – Støtte eller hjelpe noen, spesielt i vanskelige tider.
* ***Være en bråkmaker.*** – En som lager bråk eller problemer, ofte havner i krangler eller oppstyr. Opprinnelig laget en bråkmaker [[bråker]].
* ***Være eplekjekk.*** – Være bråkjekk, freidig og litt arrogant. Litt overmodig og irriterende.
* ***Være helt grønn.*** – Helt uerfaren, nybegynner eller uten kunnskap på et område.
* ***Være hvit som snø.*** – Være helt uskyldig eller ren. Ikke har gjort noe galt eller har en plettfri samvittighet.
* ***Være hårsår.*** – Man tar lett ting ille opp.
* ***Være i boks.*** – Være ferdig eller løst.
* ***Være i lykkelige omstendigheter.*** – Gammelmodig høflig uttrykk for å være gravid.
* ***Være i samme båt,*** alternativ variant ***Vi er alle i samme båt.*** – Man er i samme dårlige situasjon som andre.
* ***Være i vater.*** – En person eller situasjon som er stabil, i balanse, i harmoni eller fungerer slik det skal.
* ***Være i vinden.*** – Være populær og ettertraktet.
* ***Være kjepphøy.*** – Være arrogant, overlegen eller selvgod. Pukka kommer fra verbet pukke, som betyr å insistere eller tvinge.
* ***Være langfingret.*** – Være tyvaktig eller tilbøyelig til å stjele småting.
* ***Være oppgitt over.*** – Føle seg frustrert, resignert eller motløs på grunn av en situasjon eller hendelse.
* ***Være pukka nødt.*** – Være helt tvunget til å gjøre noe, uten mulighet for å velge noe annet.
* ***Være på bærtur.*** – Man har misforstått noe totalt eller går i helt feil retning.
* ***Være på gli.*** – Beskriver en situasjon der noe begynner å gå lettere eller utvikler seg positivt. Eventuelt en person som er i ferd med å endre standpunkt.
* ***Være på gyngende grunn.*** – Være i en usikker situasjon.
* ***Være på hæla,*** alternativ variant ***Være helt på hæla.*** – Man er under press eller tvunget på defensiven. (Hæla er dialekt for hælene).
* ***Være på nett.*** – Være oppdatert.
* ***Være på tjukken.*** – Folkelig uttrykk for å være gravid.
* ***Være på tynn is.*** – Være i en usikker eller risikabel situasjon. Noe man ikke helt behersker.
* ***Være på villspor.*** – Være på feil vei, retning eller ha en misforstått oppfatning av noe.
* ***Være romslig.*** – Være raus, tolerant, forståelsesfull ikke smålig eller streng.
* ***Være rundhåndet.*** – Være gavmild, raus, generøs, å gi mye, enten det gjelder penger, gaver, tid eller vennlighet.
* ***Være skråsikker.*** – Urokkelig sikker på noe, ofte bastant og selvsikker.
* ***Være stor på det,*** alternativ variant ***Se stort på det.*** – Være storsinnet eller overbærende i en situasjon. Ikke smålig men raus.
* ***Være storkar.*** – En person med bra økonomisk, makt eller innflytelse. Ofte noen som lever et luksuriøst liv.
* ***Være syndebukk.*** – Måtte ta skylden i en ubehagelig situasjon. Fra [[Tredje Mosebok|Levitikus]] 16:10.
* ***Være tørr bak ørene.*** – Være voksen og selvstendig.
* ***Våt som ei katte.*** – Beskriver noen eller noe som er helt gjennomvått og gjerne også litt pjuskete eller utilpass.

== Æ ==
* ***Ærlighet varer lengst.*** – En påminnelse om at man skal være ærlig.

== Ø ==
* '''Ønskes noens hode på et fat.''' – Ønske at noen får en streng straff eller må forlate sin stilling eller verv. Fra [[Herodes Antipas]] stedatter [[Salome, datter av Herodias|Salome]] som ba om [[døperen Johannes]] sitt hode på et fat. Historien er gjenfortalt i [[Evangeliet etter Matteus|Matteus]] 14:6-11 og [[Evangeliet etter Markus|Markus]] 6:21-28.
* ***Øvelse gjør mester.*** – Praktisering, repetisjon og hardt arbeid fører til suksess.
* ***Øye for et øye, en tann for en tann.*** – Hver ond gjerning skal gjengjeldes likt. Det henviser til ideen om at straffen bør være proporsjonal med forbrytelsen, ikke eskalere. Fra [[Andre Mosebok|2. Mosebok]] 21:24, [[Tredje Mosebok|3. Mosebok]] 24:20, [[Femte Mosebok|5. Mosebok]] 19:21 og [[Evangeliet etter Matteus|Matteus]] 5:38.
* ***Øynene er det første en blir blind på.*** – Man ser ikke det som er rett foran dem, det kan være å ikke legger merke til noe eller i figurativ forstand.
* ***Øynene er sjelens speil.*** – Øynene viser personens indre følelser.

== Å ==
* ***År og dag.*** – Lang tid.
* ***År på baken,*** alternativ variant ***År på nakken.**' – Person med alder og/eller erfaring.

## Referanser


## Se også:

* Ordspråk
* Idiom
* Norske ord og uttrykk
* Fabel